Komšijama aerodrom u Sarajevu preskup, razmišljaju o selidbi – online news Srbija\nHome > Ekonomija > Komšijama aerodrom u Sarajevu preskup, razmišljaju o selidbi\n- 9. 10 2019 06\nSarajevo — Avio-kompanija Flaj Bosna razmišlja o premeštanju svojih letova na aerodrome u Tuzli i Mostaru zbog visokih troškova koje imaju na aerodromu u Sarajevu.\nOd početka juna do kraja septembra ove godine, FlajBosnia je prevezla 30.646 putnika u Sarajevo čime je, kako tvrdi, u zemlju uvezla više od 23 miliona evra.\nNajviše putnika bosanskohercegovačka avio-kompanija prevezla je u avgustu, 12.415 putnika, a u julu gotovo 12.000 putnika.\n“Flaj Bosna je mlada avio-kompanija koja je na sopstveni rizik preuzela ulogu razvoja avionskog putničkog saobraćaja BiH i glavnog grada Sarajeva kao naše baze. Uzimajući u obzir da su svi putnici u proseku potrošili 750 evra tokom svog sedmičnog boravka u BiH, dolazimo do zaključka da je Flaj Bosna sama ‘uvezla’ više od 23 miliona evra potrošnje u BiH ekonomiju od koje je država BiH imala direktnu korist od 3.9 miliona evra putem PDV uplate. Mi smo svesni da je aerodrom u Sarajevu 100 odsto u državnom vlasništvu i samim tim razume navedene činjenice”, ističu iz Flaj Bosne.\nDolazak zime doneće otežane uslove poslovanja za avio-kompaniju koja trenutno raspolaže sa dva aviona tipa A319. Međutim, zbog brojnih operativnih problema kao što su loše vreme, odleđivanje aviona i slično, tokom zime Flaj Bosna će nastaviti poslovanje sa jednim avionom.\n“Očekuju nas i novi izazovi sa otvaranjem novih linija za London i Rim. Očekujemo da dobijemo dva aviona A319 u aprilu 2020. godine koja su već ugovorena i sa kojima bi Flaj Bosna imala flotu od četiri aviona A319”, kaže Aida Cvijetić, PR kompanije za klix.ba.\nDok su se u međuvremenu pojavile informacije da Flaj Bosna duguje milion maraka za avio-usluge, iz kompanije kažu nam da im je aerodrom u Sarajevu jednostavno preskup, naspram pogodnosti koje pružaju aerodromi u Mostaru i Tuzli.\n“Uveliko razmatramo mogućnost izmeštanja naših operacija na aerodrome u Tuzli i Mostaru. U tom slučaju bi letove za Rim i Italiju obavljali preko Mostara, a London i druge EU destinacije preko aerodroma u Tuzli povezanim autobuskim linijama sa Sarajevom”, pojasnila je Cvijetić.\nFlaj Bosna ima direktne letove iz Sarajeva za London svakog utorka i subote, a od novembra se očekuje i direktna linija prema Rimu, ali sudeći prema trenutnoj situaciji, nije jasno da li će se leteti iz Sarajeva ili Mostara.\nIvanović posle “petarde”: Golovi znače za samopouzdanje\nSića? Iznenadićete se koliko malo fabrike zarade od podatog automobila\nPočelo suđenje reperu: Za njegovo puštanje iz zatvora založio se i Donald Tramp – Vesti – Život


Novi zakoni: Specijalistički seminari iz oblasti javnih nabavki, deviznog poslovanja, naplate potraživanja i radnih odnosa\nBlic | 7/03/2013\nTokom marta TAZ, regionalna organizacija za edukaciju, naučna istraživanja i unapređenje rada pravosudnih, ekonomskih, finansijskih, prosvetnih i upravnih organa, u Beogradu, organizuje četiri jednodnevna specijalistička seminara, kao i dvodnevnu Obuku za službenike za javne nabavke.\nSeminar Naplata potraživanja putem sudskih postupaka će se održati 12. marta. Predavači na seminaru će biti sudije Privrednog apelacionog suda i Osnovnog suda, Gordana Ajnšpiler-Popović i Zoran Rogić.Seminar je namenjen svima koji se suočavaju sa problemom naplate potraživanja, a teme koje će se obrađivati su Naplata potraživanja putem parničnog, likvidacionog i stečajnog postupka, kao i Naplata potraživanja putem izvršnog postupka.\nS obzirom da je Skupština Srbije krajem prošle godine usvojila novi Zakon o javnim nabavkama, koji će početi da se primenjuje 1. aprila 2013. godine, TAZ je započeo seriju seminara i treninga koji obrađuju ovu temu kako bi se što lakše i uspešnije započelo sa primenom Zakona.\nSeminar Javne nabavke u oblasti medicine i farmacije prema novom Zakonu o javnim nabavkama Srbije će se održati 13. marta. Cilj seminara je osposobljavanje predstavnika naručioca da u praksi efikasnije sprovode postupke javnih nabavki u skladu sa zakonskom regulativom, kao i osposobljavanje predstavnika ponuđača da blagovremeno i na pravi način zaštite svoja prava u postupcima javnih nabavki.Predavač na seminaru će biti Vladislav Mijović, načelnik Odeljenja za javne nabavke Kliničkog centra Srbije.\nIspit za sticanje certifikata za službenika za javne nabavkepo starom Zakonu o javnim nabavkamaće moći da se polaže do kraja marta, tako da će 22. i 23. martabiti organizovana Obuka za službenike za javne nabavke koja se vrši prema Pravilniku Ministarstva finansija o postupku izdavanja Certifikata za službenika za javne nabavke.\nOvom obukom su obuhvaćena sva ispitna pitanja, a vodiće je sertifikovani predavači koji vrše Jedinstveni program obuke službenika za javne nabavke po rešenju Ministarstva finasija Srbije, Dragana Stanković-Nikolić i Marina Aksentijević.\nSeminar Radni i penzijski odnosi će se održati 14. marta. Predavači na ovom seminaru će biti stručnjaci iz ove oblasti i to, Lidija Đukić, sudija Vrhovnog kasacionog suda, Jasmina Vukotić iz Inspektorata za rad Srbije, Ranka Vujović, pomoćnik direktora Republičkog sekretarijata za zakonodavstvo i Radina Todović, državni sekretar u Ministarstvo rada i socijalne politike i šef Radne grupe Vlade RS za penzione reforme.Na seminaru će se obrađivati Radno pravo-Zakon o radu, Zakon o penzijskom i invalidskom osiguranju sa izmenama i dopunama kao i novine u penzijskom osiguranju Srbije.\nSeminar Platni promet i novine u Zakonu o deviznom poslovanju na kojem će se govoriti o Zakonu o izmenama i dopunama Zakona o platnom prometu u praksi, osnovnim novinama nacrta novog Zakona, kao i o novinama u Zakonu o deviznom poslovanju, održaće se 15. marta. Predavači će bitiIvana Barać, ranije direktorka sektora platnog prometa Komercijalne banke ad Beograd i Aurora Mladenović, načelnica Odeljenja za pravne i analitičke poslove i upravni postupak u Deviznom inspektoratu Ministarstva finansija Srbije.\nTAZ je regionalna organizacija koja putem seminara i konsultantskih usluga svojim klijentima pruža mogućnost da poboljšaju svoje poslovanje koristeći se znanjem i iskustvom domaćih i inostranih ekspertskih timova. TAZ nastoji da doprinese uspešnoj modernizaciji poslovanja, vladavini prava i razvoju tržišne privrede i pripremi svoje klijente za učešće na tržištima u regionu i Evropskoj Uniji, omogućavajući im visok nivo poslovne konkurentnosti.\nViše informacija o TAZ organizaciji kao i o seminarima koji će se održati u narednom periodu možete pronaći na www.taz.rs.


Vesti online / Sport / Košarka / Ražnatović demantuje novi odlazak iz Zvezde\n17:55 >> 19:56h\nRažnatović demantuje novi odlazak iz Zvezde\nPosle Stefana Jovića, Luke Mitrovića, Marka Simonovića, Čarlsa Dženkinsa, Marka Gudurića i verovatno Ognjena Kuzmića, kao i Amerikanaca Voltersa i Tompsona, postojala je mogućnost da tim Crvene zvezde iz prethodne sezone napusti i mladi Boriša Simanić.\nIako nije igrao mnogo Simanić ima šest osvojenih trofeja sa Zvezdom\nKako prenosi portal Jurobasket krilni centar će narednu sezonu provesti na pozjamici u Mega Bemaksu u kom se već nalaze bivši igrači Crvene zvezde Nikola Rebić i Marko Tejić.\nSimanić je u prethodnoj sezoni u Košarkaškoj ligi Srbije upisao devet nastupa za crveno-bele, zatim 12 mečeva u ABA ligi, dok je u Evroligi samo dva puta ušao u igru.\nMeđutim, menadžer Miško Ražnatović je posle nekoliko sati demantovao ovu vest.\nBorisa Simanic nece ici na pozajmicu u Mega Bemax. #BeoBasket — Misko4Raznatovic (@MiskoRaznatovic) July 15, 2017\n* Konačno dobra vest za zvezdaše: Novi ugovor i kapitenska traka za Lazića\nSimanić je prošle godine, kada je postao punoletan, potpisao četvorogodišnji ugovor sa Crvenom zvezdom.\nKOŠARKA Zakuvalo se na parketu: Obezbeđenje smirivalo košarkaše Zvezde (VIDEO)


Datum objave: 28.12.2018 17:54 | Autor: MUP\nBriga o porodicama naših preminulih kolega predstavlja ne samo čin humanosti i solidarnosti već i posvećenosti i priznanja za časno služenje službi i državi Crnoj Gori, kazao je ministar unutrašnjih poslova Mevludin Nuhodžić na današnjem sastanku sa članovima porodica preminulih službenika iz sektora bezbjednosti.\nPovod današnjeg susreta bila je i donacija koju je Ministarstvo unutrašnjih poslova opredijelilo, pridruživši se tako donatorskoj akciji prikupljanja sredstava, koju već tri godine za redom organizuju Sindikat Uprave policije i Međunarodna policijska asocijacija (IPA).\nNa ovaj način, kako je kazao ministar Nuhodžić, čuvamo sjećanje na kolege, i porodicama poručio da uvijek mogu računati na punu podršku kolektiva MUP-a.\nMinistar je pohvalio iskazani senzibilitet kolega iz Sindikata i IPA sekcije, koje ovom segmentu posvećuju naročitu pažnju, i poručio da će Ministarstvo unutrašnjih poslova nastaviti da podržava ove i slične akcije, budući da je briga o zaposlenima u sektoru bezbjednosti, kao i njihovim porodicama, moralna i profesionalna obaveza prema časnom pozivu koji su izabrali kao svoj životni put.\nMUP je iz budžetskih ušteda za ovu priliku izdvojio 5.000 eura, kao i u prethodne dvije godine, te je tako za akcije pomoći porodicama preminulih kolega, kao i pomoći djeci kolega sa smetnjama u razvoju, i za druge akcije humanosti i solidarnosti, ukupno u dvogodišnjem periodu opredijeljeno oko 65.000 eura.


Predstavnica Ženske mreže SPP-a na međunarodnoj konferenciji „Žеnе lidеri i održivi razvoj – istinski ravnopravnе" - SPP - Stranka pravde i pomirenja\nDr. Fehratović: Unaprijediti zakon o reviziji kako bi se spriječila zloupotreba budžetskih sredstava\nNarodni poslanik dr. Zukorlić sa katarskim kolegom o unapređenju saradnje\nPredstavnica Ženske mreže SPP-a na međunarodnoj konferenciji „Žеnе lidеri i održivi razvoj – istinski ravnopravnе”\nU organizaciji Ministarstva za rad, zapošljavanje, boračka i socijalna pitanja Vlade R. Srbije, 02.10-03.10.2019. godine, održana je međunarodna konferencija pod nazivom „Žеnе lidеri i održivi razvoj – istinski ravnopravnе”.\nKonferencija je okupila zvaničnicе i zvaničnikе, kako iz Evropе i svijеta, tako iz našе zеmljе, sa ciljеm uspostavljanja saradnjе izmеđu žеna liderki u svijetu sa žеnama lidеrkama iz Srbije. Učešće na konferenciji uzela je predstavnica Ženske mreže Stranke pravde i pomirenja, prof. dr Elma Elfić Zukorlić. Ona je učestvovala na panelu pod nazivom “Rodni stereotipi – predstavljanje žena u medijima”. Pored predstavnice Ženske mreže, na istom panelu učešće su uzele: Ksenija Vučić, direktorica programa info-kanala Pink 3, Irena Vujović, predsjednica opštine Savski venac, dr. Katarina Štrbac, direktorka Direkcije za evropske intergarcije, Milena Popović Ivanović iz kabineta predsjednika Vlade Republike Srbije, Nataša Tasić, solistkinja opere Srpskog narodnog pozorišta u Novom Sadu i Bojana Radaković, podsekretarka sekretarijata za urbanizam i građevinske poslove Uprave grada Beograda.\nDr. Elfić Zukorlić, je u svom izlaganju istakla da je obrazovanje temelj kvalitetne emancipacije žene i njenih sloboda unapređivanju svijesti o njenoj ulozi u društvu u duhu slobode i dostojanstva. Neobrazovana žena nije slobodna žena, samim tim je i nesigurna, te se smanjuje njena želja i ambicija da izađe iz porodičnog miljea i uključi se u društvene i javne tokove. Prof. Elfić-Zukorlić je naglasila da su promjene u društvu neminovne i ujedno uvjetovane kvalitetnim obrazovanjem.\nKroz obrazovanje i zahvaljujući obrazovanju, sve veći broj mladih žena dobija prilike i mjesta koja zaslužuju a kada je u pitanju jugozapadni dio R. Srbije, to je više nego evidentno jer je upravo osnivanjem Internacionalnog Univerziteta u Novom Pazaru ta misija ispunjena.


Održani izbori u Gradskom odboru Demokratske stranke u Kragujevcu – Veliki Park\nOdržani izbori u Gradskom odboru Demokratske stranke u Kragujevcu\nDanas su održani neposredni izbori za Predsednika i članove Gradskog odbora Demokratske stranke u Kragujevcu. Tim povodom Info Služba GrO DS Kragujevac izdala je saopštenje koje prenosimo u celosti :\n„U nedelju 11.04.2021 održani su neposredni izbori za Predsednika i članove Gradskog odbora Demokratske stranke u Kragujevacu.\nZa Predsednika GrO DS Kragujevac, ponovo je izabran Ivan Dubljanin, rođen 1979 godine u Kragujevcu, po obrazovanju diplomirani pravnik.\nIzabrano je 40 članova stalnog sastava Gradskog odbora. U prethodnom sazivu stalni sastav je brojao 30 članova, tako da je na ovim izborima odbor dodatno ojačan sa uspešnim i prepoznatljivim Kragujevčanima, koji uživaju ugled u gradu i okolini.\nOjačani i osnaženi neposrednim izborima, na kojima je učešće uzeo veliki broj članova, nastavljamo odlučnu borbu za Srbiju kojom će se ponositi svi njeni građani. Cilj nam je da Kragujevac ponovo vratimo na mesto koje zaslužuje, kao regionalni centar ovog dela Srbije i grad u kome se stvarala i stvara moderna spska država.“


Sastanak Gordane Čomić sa predstavnicima nevladinih organizacija iz Ukrajine\nPredsednica Odbora za inostrane poslove Narodne skupštine Republike Srbije Gordana Čomić sastala se 29. januara u Domu Narodne skupštine sa predstavnicima nevladinih organizacija iz Ukrajine koji borave u Beogradu od 28. januara do 2. februara ove godine.\nGordana Čomić upoznala je goste sa aktivnostima nevladinih organizacija u Srbiji, istakavši da se posle 2000. godine tražila nova uloga kako političara i političkih stranaka, tako i NVO sektora. Nevladine organizacije su, po njenoj oceni, u proteklom periodu postale vrlo jake i pronašle svoje mesto u društvu, a njihova najvažnija aktivnost danas u Srbiji je da pomognu demokratizaciji političkih partija.\nNajznačajnije nevladine organizacije bavile su se problemom ljudskih prava i daljom izgradnjom demokratskih institucija, a svoj doprinos su dale i u oblasti obrazovanja, poboljšanju položaja žena i angažovanjem na lokalnom nivou. Gordana Čomić je posebno istakla da je, uz pomoć Evropskog pokreta u Srbiji, u Narodnoj skupštini Republike Srbije oktobra 2004. godine doneta Rezolucija o pridruživanju Evropskoj uniji.\nPredstavnici nevladinih organizacija iz Ukrajine interesovali su se, pored ostalog, za ostvarivanje rodne ravnopravnosti i učešće žena u parlamentu i u političkom životu Srbije. Gordana Čomić je navela da je u novom Ustavu Republike Srbije uneta odredba o polnoj jednakosti i da je predviđeno učešće od 30 odsto žena u parlamentu.\nObeleženo 140 godina od uspostavljanja diplomatskih odnosa između Republike Srbije i SAD\nZaključci Zelene poslaničke grupe u okviru posete Zlatiborskom okrugu\nNarodni poslanik Bojan Torbica razgovarao sa ambasadorom Koreje u Srbiji


Lavrov Keriju: Provokacije Turske su nedopustive - 20.02.2016, Sputnik Srbija\nLavrov Keriju: Provokacije Turske su nedopustive\nŠef ruske diplomatije Sergej Lavrov je u telefonskom razgovoru s američkim državnim sekretarom Džonom Kerijem izjavio da poslednje akcije Turske prema Siriji... 20.02.2016, Sputnik Srbija\nvesti, turska, sirija, džon keri, sergej lavrov\nŠef ruske diplomatije Sergej Lavrov je u telefonskom razgovoru s američkim državnim sekretarom Džonom Kerijem izjavio da poslednje akcije Turske prema Siriji predstavljaju provokaciju i da su nedopustive.\n„Lavrov je takođe skrenuo pažnju na nedopustivost provokacija Turske, koja narušava teritorijalni integritet Sirije“, saopšteno je iz Ministarstva inostranih poslova Rusije.\nTurska artiljerija nekoliko dana gađa položaje kurdskih snaga samoodbrane u avio-bazi Mineh i njenoj okolini. Turski premijer Ahmet Davutoglu izjavio je da ovi napadi predstavljaju odgovor na pretnje turskoj granici od sirijske kurdske Partije demokratskog saveza.\nDavutoglu je od ove partije zatražio da napusti svoje položaje severno od Alepa, što je njen lider Salih Muslim odbio.\nRuski i američki diplomata razgovarali su i o mogućnosti da se ostvari primirje u Siriji, kao i da se usaglase dejstva ruske i američke vojske u toj zemlji.\n20 Februar 2016, 13:05\n„Bilo je reči o aktuelnoj praktičnoj saradnji Rusije i SAD kao kopredsedavajućih Međunarodnoj grupi za podršku Siriji u realizaciji njenih odluka od 12. februara, usvojenih u Minhenu, o olakšavanju humanitarne situacije i usaglašavanju modaliteta prekida borbenih dejstava u toj zemlji, uz izuzetak borbe protiv terorističkih organizacija“, navedeno je u saopštenju Ministarstva inostranih poslova Rusije.\nMinistarstvo navodi da je potvrđeno da izrada mehanizama za ispunjavanje utvrđenih zahteva vojnu koordinaciju.\n„Zabeležen je napredak u isporuci humanitarne pomoći u blokirane oblasti na sirijskoj teritoriji“, navedeno je u saopštenju.\nTokom telefonskog razgovora Lavrov i Keri su razgovarali i o drugim aktuelnim međunarodnim problemima, kao i o pitanjima bilateralnih odnosa SAD i Rusije.


Govor Predsednice Atifete Jahjaga povodom otkrivanja statue Predsednika Rugova - Govori Presidenta - Predsednica Republike Kosovo - DR VJOSA OSMANI - SADRIU\nGovor Predsednice Atifete Jahjaga povodom otkrivanja statue Predsednika Rugova\nDanas je jedan istorijski dan, jeste jedan drag dan za sve nas, za sve naše prijatelje, jer će od danas, zauvek, u ovo mesto, na glavnom Trgu Prištine, glavnog grada Republike Kosovo, stajati spomenik Predsednika Dr. Ibrahim Rugova, kao spomenik, kao spomenik koji nas podseća na svu delatnost ovog intelektualca, ovog aktivista, ovog državnika, ovog vizionara koji je putem rodoljublja i nepokolebljivog posvećenja verovao i gradio političku platformu i našu državu – Republiku Kosovo, kao suverenu i nezavisnu državu čineći nas slobodnim, ravnopravnim i dostojanstvenim narodom koji se vraća svojim korenima u porodici evropske civilizacije.\nPoštovana gospoda Fanë, poštovana Porodica Prvog Predsednika Republike Kosovo, Dr. Ibrahim Rugova,\nPoštovani Predsednice, Dr. Isa Mustafa,\nPoštovani zamenik premijera, Kuci,\nPoštovani predstavnici institucija Republike Kosova, centralnog i lokalnog nivoa,\nPoštovani predstavnici akademske, obrazovne i naucne delatnosti,\nPoštovani saradnici Predsednika Rugova,\nPoštovani gradani Prištine, poštovani gradani Kosova, poštovani sunarodnici,\nPoštovani prisutni gradani,\nDanas je jedan istorijski dan, jeste jedan drag dan za sve nas, za sve naše prijatelje, jer ce od danas, zauvek, u ovo mesto, na glavnom Trgu Prištine, glavnog grada Republike Kosovo, stajati spomenik Predsednika Dr. Ibrahim Rugova, kao spomenik, kao spomenik koji nas podseca na svu delatnost ovog intelektualca, ovog aktivista, ovog državnika, ovog vizionara koji je putem rodoljublja i nepokolebljivog posvecenja verovao i gradio politicku platformu i našu državu – Republiku Kosovo, kao suverenu i nezavisnu državu cineci nas slobodnim, ravnopravnim i dostojanstvenim narodom koji se vraca svojim korenima u porodici evropske civilizacije.\nOva statua našeg Predsednika osnivaca, nas poštuje, podseca nas i dokaz je za predeni put tokom istorije, za žrtvovanja tokom stoleca, za Slobodu, Nezavisnost i Demokratiju.\nNama, koji danas gradimo demokratsku državu i društvo, je mnogo lakše jer nastavljamo put koji su gradili naši preci, nastavljamo program koji je postao cvrst temelj naše države, upravo na osnovu neumornog rada, i svestrane delatnosti, najboljih narodnih sinova i kceri tokom niz generacija, koje je krunisano slavnom borbom Oslobodilacke Vojske Kosova,\nDr. Ibrahim Rugova je intelektualac, koji je medu prvima doneo u nas duh zapadne demokratije, kriticnu misao, ocenjivanje van ideoloških koncepata koje se kao sveta misao proširila u našu intelektualnu i politicku elitu, i mladim generacijama studenata gradeci novi koncept pogleda na svet, posvecenja i misije intelektualca slobodnog mišljenja slamanjem jednolicnog razmišljanja i diktature kao koncept.\nU vreme velikih duševnih nemira, ljudskih, u vreme gradanskih previranja, u periodu politickih ispreplitanja, Ibrahim Rugova sa istaknutom mudrošcu, uz vizionarsku dalekovidnost za buducnost znao je hrabro i bez kolebanja da se pravedno postavi i ustroji, gradeci intelektualni i politicki koncept i postavljajuci se na celo pokreta za nacionalno oslobodenje koje je bilo iste vrednosti i u nekim segmentima prethodnica naprednih gradanskih pokreta raznih zemalja Evrope i Sveta.\nMiroljubiva politicka filozofija Rugove, vec priznata i dokazana kao koncept nove Politicke filozofije, uspeo je da sakupi ceo narod oko ove ideje nacionalnog oslobodenja i demokratije.\nOva filozofija ovekovecena kao aktivna miroljubiva politika je izgradila državu Republike Kosovo zaobilazeci divlju okupaciju koja mu je silom nametnuta narodu i sa potpunim funkcioniranjem svih segmenata je organizovao život svih gradana kao konkretno suprotstavljanje okupacionim merama jednog diktatorskog režima, cime je stekao obožavanje celoga sveta, podršku i snažni oslonac Sjedinjenih Americkih Država i zemalja Evropske Zajednice za naš pravedan cilj, tj. biti slobodan i dostojanstven u našu zemlju Dardaniju, kao što je uvek naveo Predsednik Rugova.\nOrganizacija samostalne države pod projekcijom i rukovodstvom Predsednika Ibrahim Rugova dokazao je celom svetu da upotrebljavajuci gradansku neposlušnost, uspeli smo omalovažiti okupaciju pokazujuci sposobnost organizovanja države zasnovane na potpuno dobrovoljnu solidarnost, izgradene na najvece moralne vrednosti evropske civilizacije jednog demokratskog društva u koje svi gradani, bez razlike, uživaju ravnopravna prava i slobode.\nUz delatnost Dr. Ibrahima Rugove se nadovezuje pad komunizma na Kosovu, veže se organizovanje višepartijskog života i izgradnja pluralizma, koji je otvorio put demokratskim idejama i konceptima izgradnje društva, slobodnih i poštenih izbora i izgradnje zajednickog upravljanja u razvojnu platformu države.\nPredsednik Rugova nas je vecno povezao sa Sjedinjenim Americkim Državama, kao zemlje lider demokratije, zaštitnik slobodnih naroda i sa zemljama Evropske Zajednice.\nKosovo ima sigurnu buducnost u clanstvo u Evropsku Zajednicu i NATO.\nRepublika Kosovo se gradi kao gradanska država sa potpunim poštovanjem zakona i njenog Ustava.\nKosovo je imala srece i ponosna je što je koncept njene slobode i nezavisnosti izgradio intelektualac evropskih dimenzija Dr. Ibrahim Rugova, koji je vecno usadio u naša srca i našu misao seme Slobode, koncept demokratije, izgradnje društva slobodnih i ravnopravnih ljudi, koji grade našu nezavisnu državu.\nOva statua prvog Predsednika Republike Kosovo, Dr. Ibrahim Rugova, poštuje nas sve, kao temelj slobode u našu zemlju.\nUživacemo i ponosit cemo se statuom ovog velikog coveka koji je nesebicnim i neprestanim radom i angažovanjem za dobrobit domovine obavezao sve nas, pošto je sve vreme bio svetli fenjer na pravom putu naše buducnosti.


PORTAL: 10 najčuvenijih susreta sa vanzemaljcima\nNijedan pojedinačni incident nije pad navodnog letećeg tanjira urezao tako duboko u svet javnosti kao događaj koji se u julu 1947. odigrao oko 80 kilometara od grada Rozvela u Američkoj državi Nju Meksiko. Farmer po imenu Me Brejzel naišao je na svom imanju na površinu pokrivenu komadićima drveta i metala, a pošto je u novinama već čitao o “letećim tanjirima“, pomislio je da je možda upravo i sam pronašao sopstveni. Brejzel se odmah obratio vojnim vlastim, a one su se najpre složile sa farmerovom procenom, da bi samo nekoliko sati kasnije promenile stav i saopštile da pronađeni komadi predstvljaju ostatke meteorološkog balona. Čitava priča bi time veovatno bila i okončana, da vojni obaveštajac koji je bio poslat da pokupi ostake sa mesta udesa, izvesi Džesi Marsel – nije sedamdesetih godina istupio sa tvrdnjom da je materijal koji je pokupio ipak bio vanzemaljskog porekla. To je stvorilo teoriju zavere koja traje sve do danas. Od jednog jedinog mesta udesa prekrivenog ostacima neke letelica razvila se priča o višestukim mestima udesa, o mrtvim vanzemaljcima i tehnologiji koja je odatle i sa drugih naknadnih mesta udesa vanzemaljskih brodova pokupljena.\nJednog popodneva u maju 1947. godine pilot i biznismen iz Sijetla, Kenet Arnold, uočio je izvestan broj „talasastih“ obličja kako lete iznad Maunt Renijea, brzinom mnogo puta većom od one koju je u to vreme mogao da postigne bilo koji avion. Ovaj događaj bi se, ujedno, mogao smatrati i istinskim početkom ere NLO. Arnoldu je pošlo za rukom da privuče pažnju medija svojom izjavom da su predmeti koje je zapazio „skakutali kao tanjiri preko ribnjaka“. Tako je rođen izraz „leteći tanjir“, koji je označio novu eru u istoriji vazdušnih fenomena. Skeptici i danas dovode u pitanje Arnoldovu procenu brzine i udaljenosti uočenih letelica, ili pak tvrde da je u pitanju bio samo odraz svetlosti na prozoru njegove pilotske kabine, ali ne može se poreći da je ono što je Arnold tog dana uočio iznad severozapadnog Pacifika, šta god to bilo, imalo većeg uticaja na našu kulturu nego što je on ikada mogao i da zamisli.\n4 Let 1628 „Džepen erlajnza“\nUz avion na letu 1628 „Džepen erlajnza“ 16. novembra 1986. godine, oko 50 minuta je iznad severoistočne Aljaske leteo NLO opisan kao „tri puta veći od nosača aviona“, registrovan od civilnih i vojnih radara sa zemlje. Ono što ovaj incident čini toliko impresivnim jeste dužina vremena tokom kog je objekat mogao da se vidi i veliki broj svedoka (posada i svi putnici), kao i činjenica da je registrovan na radaru, čime se odmah svrstao u jedno od najimpresivnijih, i u isto vreme i do dan danas neobjašnjivih viđenja NLO. Što je još neobičnije, to je jedan od malobrojnih slučajeva u kojima je posada civilnog aviona bila spremna da o ovakvom incidentu javno razgovara.\nJedan od prvih incidenata koji su uključivali otmicu dogodio se 19. septambra 1961. godine. Dok su se vozili usamljenim puteljkom u Blizini Grouvtona u Nju Hempširu (SAD), Beti i Barni Hil su uočili nešto za šta su poverovali da je NLO. Mada nisu mogli svesno da se prisete šta se nakon toga dogodilo nedeljama kasnije oboje su se žalili na zastrašujuće snove u kojima ih „sivi vanzemaljci“ buše i bockaju u nekoj vrsti bizarnih medicinskih eksperimenata pre nego što su oslobođeni. Ove noćne more su postale toliko neprijatne, da su naposletku potražili pomoć i dozvolili da ih hipnotiše dr Bendžamin Sajmon iz Bostona. On je zaključio da je na ovaj par možda presudno uticala epizoda TV serije koju su nekoliko nedelja ranije gledali. Mada, priznavao je, to ne predstavlja zadovoljavajuće objašnjenje baš svih elemenata ovog slučaja. Bez obzira na to da li su bili žrtve otmice ili sopstvene žive mašte, ovaj slučaj je sve do danas ostao predmet rasprave.\nU incidentu koji predstavlja možda i prvi nesrećan slučaj koji može da se pripiše jednom NLO, pilot Nacionalne garde SAD, kapetan Tomas F. Mantel, srušio se sa svojim lovačkim avionom P-51, dok je 7. januara 1948. godine pokušao da stigne neobičan leteći objekt na nebu iznad Kentakija. Leteći na velikoj visini bez kiseonika, u poteri za letelicom „u obliku srebrnog diska“, očigledno se onesvestio dok je pokušavao da se približi ovom objektu, šta god on bio, a posledice su bile tragične. Kasnija istraga je pokazala da je kapetan Mantel možda jurio za velikim meteorološkim balonom „Skajhuk“, koji odozdo može da izgleda kao disk, a na dnu ima srebrnastu površinu koja jako odražava svetlost. Ako je to tačno, Mantel je bio žrtva sopstvene preterane revnosti i zanemarivanja protokola vazduhoplovnih snaga koji zabranjuje let iznad maksimalne bezbedne visine.\nNa dan 9. decembra 1965. godine hiljade ljudi su videle ogromnu, blistavu vatrenu loptu, u najmanje šest američkih saveznih država i u Ontariju u Kanadi, kako juri preko noćnog neba, da bi se konačno spustila, odnosno srušila, negde kod gradića Keksburga u Pensilvaniji. Pretpostavljajući da ova neuobičajeno velika vatrena lopta predstavlja samo neobično sjajan meteor, stanovništvo se zabrinulo kada je videlo da je vojska zatvorila područje na kom se objekat srušio i da iz šume izvlači neku vrstu letelice zvonastog oblika, što je ponovo podstaklo nagađanja da vlada opet pribegava svojim starim trikovima. Neki su kasnije pretpostavljali da je u pitanju bio sovjetski satelit koji se srušio, mada pristalice teorije o NLO ovu pretpostavku i danas energično osporavaju.\nVerovatno jedan od najčuvenijih novijih incidenata, zbog velikog broja svedoka (među kojima je bio i guverner savezne države) bio je onaj kad su građani Arizone imali prilike da posmatraju svetla – zajedno sa veoma dugačkom letelicom trouglastog oblika – koja su skoro tri sata lebdela na nebu iznad njihove države, 13. marta 1997. godine. Neka od svetala kasnije su objašnjena kao signalne rakete koje su avioni A-10 „varthog“ ispaljivali tokom vojne vežbe jugozapadno od grada. Ostalo je neobjašnjeno šta je mogao da bude veliki trouglasti oblik, mada neki skeptici smatraju da se radilo o avionima koji lete u formaciji. Bilo kako bilo, ovi fenomeni su iščezli i nisu se ponovo pojavili, što je stanovnike Feniksa i čitav svet ostavilo u nerazrešenoj dilemi i stvorilo medijski fenomen o kome se i danas vode velike rasprave.\nU Vašingtonu je 1952. nastalo veliko uzbuđenje kada su kontrolori sa Nacionalnog aerodroma Vašington na svojim radarima zapazili veći broj objekata, dok su istovremeno i na horizontu uočene blistave svetleće lopte. Vojno vazduhoplovstvo je odmah poslalo lovačke avione, u bezuspešnom pokušaju da se ovim objektima približe. Odlučivši da energičan napad predstavlja najbolju odbranu, vlada je aktivirala nešto što se zvalo Robertsonov odbor. To je bio komitet sačinjen od uglednih naučnika, sa zaduženjem da dva dana provedu u proučavanju „najboljih“ slučajeva NLO prikupljenih u „Projektu plava knjiga“ (studija Vazduhoplovih snaga SAD koja je obradila više od 12.000 prijavljenih slučajeva NLO, sve dok 1969. nije prekinuta). Okupljeni naučnici su brzo doneli zaključak da Vazduhoplovne snage i Projekat plava knjiga treba manje vremena da provode u analiziranju i proučavanju izveštaja o NLO, a više u njihovom javnom dezavuisanju.\n10 „Vazdušni brodovi“ iznad Kalifornije\nMalobrojni su oni koji znaju da se neidentifikovana svetla na nebu viđaju već skoro čitav vek, pri čemu je prvi NLO „flep“ (grupacija NLO koja je nad nekom određenom oblasti viđana mesecima) zabeležen na izmaku 19. veka. Sve je počelo kada su stotine ljudi uočile neidentifikovano svetlo kako se u novembru 1896. godine polako kreće iznad Sakramenta u Kaliforniji, očigledno nasuprot vetru, lagodnom brzinom od oko 50 km/h. Nedelju dana kasnije, uočeno je ponovo, ovog puta nad San Franciskom; do kraja godine, sa čitave obale Pacifika pristigle su stotine izveštaja o ovom objektu, što je izazvalo pravu medijsku histeriju. Nakon dvomesečnog odsustva tokom zime 1896-97, misteriozni objekat - koji su neki očevici opisivali kao letelicu u obliku cigare koja se ističe nasuprot tami – ponovo se pojavio na srednjem zapadu, gde su o njegovom pojavljivanju izveštavali od Nebraske do Mičigena i od Minesote do Teksasa, pre nego što je u aprilu 1897. naglo nestao zauvek. Savremeni skeptici smatraju da je sve to bila novinarska šala, ali, kako god „veliki vazdušni brod“ ili već šta god to bilo ni danas ne predstavlja ništa manju misteriju nego u vreme naših pradedova.\nОзнаке: PUT U NEPOZNATO


Gemax :: Sistem kvaliteta\nKompanija Gemax je 2004. godine sertifkovana od strane DAS, engleskog sertifikacionog tela, za obavljanje sledećih poslovnih aktivnosti:\n"Projektovanje i izgradnja objekata u niskogradnji i visokogradnji. Proizvodnja betonskih i metalnih konstrukcija, prefabrikovanih i prednapregnutih betonskih elemenata, betona, agregata, asfalta, PVC stolarije i proizvoda od stakla. Prodaja nekretnina, arhitektonske i inženjerske aktivnosti i srodne konsalting aktivnosti."\nKompanija je uspostavila upravljanje sistemom kvaliteta i u punoj meri ispunjava zahteve iz najnovije serije međunarodnog standarda ISO 9001:2008. Kroz veliki broj procedura i uputstava detaljno je opisano odvijanje poslovnih procesa.\nPrilikom izgradnje objekata ugrađuju se isključivo kvalitetni i atestirani materijali nabavljeni od proverenih i ocenjenih dobavljača. Kompanija poseduje sopstvene, moderno opremljene i stručno vođene laboratorije za ispitivanje kvaliteta agregata, betona i asfalta, kao i laboratoriju za geomehanička ispitivanja.\nNa konkretnim projektima gde je angažovana kao izvođač radova, kompanija se pridržava Studije o proceni uticaja i ostalih specifičnih zahteva zaštite životne sredine u odnosu na radni prostor i okolinu. Ovo prevashodno podrazumeva preventivne mere u planiranju i realizaciji građevinskih projekata, edukovane zaposlene, korišćenje ekološki čistih i energetski efikasnih proizvoda, upotrebu adekvatne mehanizacije i opreme. Stalni monitoring i kontrola procesa građenja omogućavaju sprečavanje neželjenih ekscesa.


Intenziviranje saradnje u oblasti kulture sa Republikom Argentinom - CdM\nIntenziviranje saradnje u oblasti kulture sa Republikom Argentinom\nMinistar kulture Aleksandar Bogdanović razgovarao je danas na Cetinju sa nerezidentnim ambasadorom Republike Argentine u Crnoj Gori, Estanislaom Angelom Zavelsom.\nSagovornici su ocijenili da bi u skladu sa Sporazumom o saradnji u oblasti kulture između Vlade Crne Gore i Vlade Republike Argentine koji je potpisan u decembru prošle godine trebalo intenzivirati zajedničke aktivnosti na promociji kulture dvije države.\nBogdanović je upoznao ambasadora Zavelsa sa planovima i potencijalima crnogorskog sektora kulture na polju razvoja kinematografije, napominjući da je strateški cilj naše države da bude filmska destinacija koja nudi stranim koproducentima podsticajne mjere za snimanje u Crnoj Gori.\nDodatno, Bogdanović je naglasio da će u narednom periodu biti intenzivirane aktivnosti na planu promocije kreativnih industrija kao i da smo otvoreni za zajedničke projekte sa umjetnicima iz Republike Argentine.\nAmbasador Zavels je izrazio zadovoljstvo zbog svog prvog boravka u Crnoj Gori, ističući značajne potencijale za saradnju između umjetnika i institucija kulture iz dvije zemlje, a posebno u oblasti kinematografije, muzike i plesa. Sagovornici su se saglasili da je prisustvo crnogorske zajednice u argentinskim provincijama Santa Fe i Ćako od izuzetnog značaja za dalji razvoj odnosa i saradnje između dvije zemlje.\nDogovoreno je da će u narednom periodu biti organizovana prezentacija argentinskih filmova u Crnoj Gori, kao i razmjena programa iz ostalih oblasti kulturno-umjetničkog stvaralaštva i iskustava iz domena zaštite i očuvanja kulturne baštine i razvoja kreativnih industrija.\nTagsArgentina Ministarstvo kulture\nKakvo je ministru odijelo kao Srecku Sojicu…uskladjeno…


Pronađen rep aviona 447 kompanije "Er Frans"\nBrazilske vlasti su saopštile da su istražitelji pronašli rep aviona “Er Fransa” koji se prošle nedelje srušio u Atlantik na putu od Rio de Ženeira ka Parizu.\nZa to vreme, američka mornarica objavila je da će dva najmodernija uređaja tokom ponedeljka biti dopremljena na francuske brodove u vodama Brazila, kako bi bili upotrebljeni u traganju za crnim kutijama. U saopštenju se navodi da ta oprema može da primeti signale koje crne kutije šalju 30 dana od momenta nesreće, do dubine od 6,100 metara. Crne kutije se nalaze na dubini od oko 3,000 metara i neophodne su kako bi se utvrdio uzrok pada aviona.\nOd 228 ljudi koliko je bilo na letu 447 "Er Fransa", do sada je pronađeno 16 tela na mestu gde se pretpostavlja da se avion srušio, navodi brazilska vojska. Dodaje se i da je u nedelju tokom noći pronađen veliki broj otpadaka aviona severoistočno od ostrva Fernando de Noronja, na severoistočnoj obali Brazila.\nBrazilski predsednik, Luiz Inasio Lula de Silva je u radio obraćanju poručio da će njegova vlada učiniti sve u njenoj moći kako bi pronašla sve žrtve avionske nesreće i zaključio da iako to neće rešiti problem, pružiće olakšanje porodicama koje će moći da sahrane svoje voljene.\nFrancuski stručnjaci kažu da je rano izvoditi zaključke šta je prouzrokovalo pad aviona, ali se sve više dovode u pitanje senzori brzine aviona, jer kako se navodi, ukoliko su oni netačni, pilot bi mogao da vozi previše brzo ili previše sporo, što može da dovede do katastrofe.\n"Erbas" je predložio zamenu dela sistema za kontrolu brzine kretanja na avionima tipa A330, što "Er Frans" nije uradio na avionu koji se srušio.


Žižović: “Jasno je da se nešto mora promijeniti, inače nema napretka”\nTrener Slobode Mladen Žižović u intervju za “Glas Srpske” govorio je o lošim terenima Premijer lige Bosne i Hercegovine.\nŽižović je komentarisao katastrofalno stanje terena u Premijer ligi, a “Tušanj” definitivno predugo čeka na svoju rekonstrukciju i ulaganja u teren.\n“Jedina sreća u nesreći je što bar Tuzla siti ne trenira na ovom stadionu, jer bi onda situacija bila još katastrofalnija. Jasno je da se nešto mora promijeniti, ali treneri nisu ti koji na to treba da daju odgovor. Najžalosnije je da se u borbi za što bolje rezultate jako malo polaže na infrastrukturu, a svakom je jasno da je i naš posao daleko teži ako nemamo normalne uslove” – rekao je Mladen Žižović i dodao:\n“Ono što je možda i najbitnije istaći je da se tada na glavni teren izlazilo jednom u 15 dana, odnosno samo kada igraš domaće utakmice, a sada većini klubova oni služe ne samo za mečeve već i za treniranje, jer su pomoćni u još lošijem stanju. Nažalost, osim seniorskih pogona na njima rade i mlađe kategorije i onda nije ni čudo da su u ovakvom stanju. Sve navedeno je razlog zašto fudbal u BiH nema napretka, a sigurno je da će tako biti još dugo ako se nešto ne promijeni“.\nSloboda u narednom kolu Premijer lige gostuje u Banjaluci ekipi Borca.\nPrethodni članakMujić sudi jedinu utakmicu bez prenosa, Sivac spušta zavjesu na Grbavici\nNaredni članakPet utakmica posljednjeg kola jesenjeg dijela sezone Premijer lige u direktnom prenosu


Predstavljen program 10. Weekend Media Festivala! - Marketing Mreža\nREGION – Da li je Agrokorova krizna komunikacija bila uspešna, kako je razotkriven najveći skandal u svetu fudbala, zašto će Google od pretraživača postati firma koja se bavi razvojem veštačke inteligencije, tajne uspeha nordijskih zemalja i još mnoge druge zanimljive teme i izvrstan zabavni program na čelu s legendarnim Nenom Belanom, očekuju učesnike jubilarnog Weekend Media Festivala.\nO najvećem skandalu u svetu fudbala govoriće čovek najzaslužniji za njegovo razotkrivanje – Jonathan Calvert, novinar britanskog The Sunday Timesa, a s transformacijom Googlea iz internetskog pretraživača u kompaniju koja se bavi razvojem veštačke inteligencije, upoznaće nas Dominik Osterholt s Google Digital Academy. Na panelu One on one: Srđan Šaper vs. Tomo Ricov govoriće osnivač I&F McCann Grupe i jedan od najuticajnijih ljudi u svetu komunikacija.\n“Uz večno zanimljivu temu Agrokora kojom ćemo se baviti na jednom od panela detaljno će se analizirati kako se komunicirala kriza najveće regionalne kompanije. Raspravljaće se i o uvek aktuelnoj temi slobode medija i o tome kakav je uticaj politike i biznisa na medije, koriste li biznisi oglašivačke budžete kako bi uticali na medije i drže li se novinari etike svoje struke. Brojni stručni predavači,kojih ni ove godine neće nedostajati, podeliće svoja znanja i stavove, pokrenuti rasprave o kojima će se još dugo govoriti“, istakao je direktor programa Nikola Vrdoljak.


Odlazeći američki sekretar za odbranu Donald Ramsfeld posetio Irak, gde je izrazio svoju zahvalnost trupama SAD, svega nedelju dana pre no što će, u sklopu traženja novog puta rešavanja iračke krize mesto ustupiti Robertu Gejtsu.\nRamsfeld se pre dva dana oprostio i od službenika Pentagona, izrazivši nadu će ga istorija zapamiti u boljem svetlu nego mediji u SAD. Komentarišući kritike na račun vodjenja sukoba u Avganistanu i Iraku, Ramsfeld je rekao da SAD imaju odlične šanse za uspeh u obe države, ali da je za pozitivne pomake potrebno strpljenje i stabilnost tamošnjih vlada.\nDonald Ramsfeld je ocenio da preporuke grupe eksperata bivšeg državnog sekretara Džejmsa Bejkera, suštinski, ne predstavljaju nikakvu novost, navodeći da su komandanti vojske već odovano analizirali niz sličnih predloga i već ih sproveli na terenu.\n"Pentagon je Beloj kući već uputio paket saveta oko novog pristupa u Iraku", rekao je Ramsfeld.\nIzveštaj Pentagona je drugi od ukupno četiri slična izveštaja na osnovu kojih će predsednik Buš, do Nove godine, definisati "novi put napred" u procesu rešavanja iračke krize. Ipak, predsednik Buš je, posle sporaza republikanaca na izborima, bio prinudjen da izvrši izvesne promene u svom timu, pri čemu je Ramsfeld bio prva žrtva buduće promene američke politike prema krizama u Iraku i Avganistanu.


Ministar Dedić na otvaranju postrojenja za prečišćavanje otpadnih voda u Bihaću\nFederalni ministar poljoprivrede, vodoprivrede i šumarstva Šemsudin Dedić danas je prisustvovao svečanom otvaranju postrojenja za prečišćavanje otpadnih voda Velhovo u Bihaću koje je izgrađeno u okviru Projekta odvodnje i prečišćavanja otpadnih voda u Bihaću. Projekat je finansiran sredstvima Njemačke razvojne banke KfW, Evropske unije, budžetskim sredstvima Grada Bihaća i Vlade FBiH, kao i sredstvima Fonda za zaštitu okoliša FBiH i Agencije za vodno područje rijeke Save. Vrijednost projekta koje je započeto 2012. godine je 25 miliona eura, a njegovom realizacijom proširena je i sanirana kanalizaciona mreža i izgrađeno savremeno postrojenje za prečišćavanje otpadnih voda.\nFederalni ministar izrazio je zadovoljstvo otvorenjem postrojenja koje će kako je istakao dugoročno doprinijeti poboljšanju uslova života građana.\n- Osim njegovog izuzetnog značaja za zaštitu voda na području Bihaća, sliva Une i sliva Save u FBiH i BiH, ovo postrojenje doprinosi i rješavanju jednog od najvećih ekoloških izazova a to je problem zagađenosti otpadnim vodama naselja i gradova u prekograničnom i širem evropskom kontekstu. Postrojenje zadovoljava zahtjevne kriterije EU propisa i predstavlja jedan od najvećih i najznačajnijih investicijskih poduhvata u Federaciji BiH. Njegovim puštanjem u rad povećan je kvalitet vode riječnog toka, rekreacijska, turistička i okolišna vrijednost područja, uz pozitivan učinak na zdravlje ljudi, jedinstvene ekosisteme i bioraznolikost kojom obiluje sliv rijeke Une - rekao je Dedić.\nPodsjetio je da je Federalno ministarstvo poljoprivrede, vodoprivrede i šumarstva u zadnjih deset godina u saradnji sa svojim agencijama za vodna područja podržalo i provelo niz projekata rekonstrukcije i izgradnje kanalizacionih sistema i postrojenja za tretman otpadnih voda.\nPored Bihaća, postrojenja su izgrađena i u kantonu Sarajevo i gradu Mostaru za koje je putem ovog ministarstva osigurana značajna podrška međunarodnih institucija kao i podrška iz Budžeta FBiH. Nakon završetka i puštanja u pogon ovih postrojenja, procjenjuje se da će procenat tretmana otpadnih voda iz naselja i gradova u FBiH do kraja 2020. godine dostići 25 posto, saopćeno je iz Federalnog ministarstva poljoprivrede, vodoprivrede i šumarstva.


psihološki rat - Sputnjik Srbija\nVažni javni objekti u Švedskoj nisu zaštićeni od moguće agresije Rusije, smatraju u švedskoj Službi za javnu bezbednost. Elektronska komunikacija, snabdevanje strujom i vodom i krizni planovi oblasti su u kojima treba da se preduzmu hitne mere, piše u izveštaju koji je sastavila Služba za javnu bezbednost po narudžbini vlade.\nSeverna Koreja je bacila oko milion propagandnih letaka iznad Južne Koreje pomoću balona, saopštile su južnokorejske vlasti u vreme kad su tenzije između te dve zemlje visoke zbog nedavne probe hidrogenske bombe koju zvanični Pjongjang tvrdi da je izvršio.\nRusija: Sve rakete pogodile svoje mete\nMinistarstvo odbrane Rusije demantovalo je glasine o padu krstareće rakete na Iran, navodeći da su sve one pogodile svoje ciljeve. Takođe, ni Teheran nema informaciju da je ruska raketa pala na teritoriju Irana, naveo je izvor u Ministarstvu odbrane Irana.


Podela brojeva za izdavanje "bus plus" personalizovanih kartica - Dan u Beogradu\nNaslovna » BG servis » Podela brojeva za izdavanje „bus plus“ personalizovanih kartica\nAh Neša 31. januar 2012. BG servis 2 komentara\nVeliki broj Beograđana, nažalost, sačekao je poslednje dane pred početak rada „Bus plus“ sistema 1. februara da bi izvadio personalizovane kartice. Uprkos činjenici da radi 56 šaltera, stvorile su se velike gužve i to po izuzetno hladnom vremenu, saopštavaju iz „Bus plus“ sistema.\nU nameri da i ovoga puta izađe u susret Beograđanima, „Bus plus“ je preduzeo niz mera za prevazilaženje ove situacije.\nNa svim mestima vrši se podela brojeva kako bi građani znali kada tačno dolaze na red, dakle u koje vreme. Direkcija za javni prevoz grada Beograda donela je odluku da svim sugađanima starijim od 65 godina koji nisu izvadili nove kartice, stare povlastice i markice važe do 15. februara. Na lokaciji „Palata Beograd“ biće dupliran broj šaltera, jer je u zatvorenom prostoru, kako građani ne bi čekali na otvorenom. Doneta je odluka da ukoliko i pored svih ovih mera sugrađani koji ne stignu da izvade karticu a dobiju broj o zakazanom terminu, mogu da ga koriste kao validnu kartu do 5. februara.\nPodsećamo da svi građani na 800 prodajnih mesta mogu da kupe papirnu nepersonalizovanu kartu koja im važi tri meseca a dopunjava se iznosom do 600 dinara, te i na taj način mogu da plate vožnju prevozom dok ne izvade personalizovanu karticu.\nNapominjemo da će personalizovane kartice moći da se izvade i posle 1. februara, dodatna mesta se neće gasiti sve dok bude bilo potrebe, a posle toga šalteri za dobijanje ove vrste kartica nastaviće da rade u poslovnicama MTS-a, objektima „Tempa“, „Erste“ banke, Skenderbegovoj u GSP-u i na šalterima „Laste“, piše u saopštenju „Bus plus“ sistema. (danubeogradu.rs)\nPrethodni Atina želi da Beograd postane Evropska prestonica kulture\nSledeći Besplatno testiranje na HIV


U naselju Rade Žunić, oko stočne pijace, gde ima najviše parcela po broju, ali nisu najveće po površini, planirano je, po predlogu proširenje za gradnju stambenih kuća. U Dubočici, prazna površina iza takozvanih “crvenih zgrada” planirana je za izgradnju novih stambenih višespratnica.\n“Te parcele ćemo dati na tržište i ko kupi parcelu imaće pravo da gradi u skladu planskim dokumentom. Za to će biti organizovana javna licitacija, a plan će biti istaknut na sajtu gradske direkcije punih mesec dana. Na sledećem Gradskom veću formiraće se komisija koja će pratiti dešavanja oko oglasa i javne licitacije”, objašnjava direktor Direkcije Milenko Milenković.\n“Poenta je da neko može da dođe do gradskog zemljišta koje nam nije potrebno, a grad će od toga uzimati prihode. Za tu izgradnju će grad raditi i naplatiti komunalno opremanje i naplaćivaćemo porez na imovinu u dugom vremenskom periodu. Do sada smo na tim lokacijama imali smao troškove. Na njima smo čistili divlje deponije i održavali ih” naglašava Milenković.\n“Samo u naselju Dubočica, koje je najveće stambeno naselje, nema izgrađenu novu zgradu u poslednjih 40 godina. Recimo, samo pored skejt parka je ogroman prostor u vlasništvu grada koji može da se iksoristi u te svrhe. Nema razloga da ljudima koji imaju novac uskratimo pravo da na zakonit način dođu do parcele i tu naprave stambene objekte“, kazao je gradonačelnik.


Viber lansira Javne naloge - Lakše povezivanje firmi i brendova sa globalnim tržištem - Edukaplus\nViber lansira Javne naloge – Lakše povezivanje firmi i brendova sa globalnim tržištem\nViber, jedna od vodećih globalnih aplikacija za razmenu poruka, najavio je u sredu, 9. novembra 2016. godine, lansiranje „Javnih naloga“ koji će omogućiti firmama, brendovima i javnim ličnostima da komuniciraju sa više od 800 miliona Viberovih korisnika na lični, intuitivni i neometan način. Putem Javnih naloga Viber sada nudi paket rešenja za firme, brendove i javne ličnosti u cilju interakcije sa globalnom publikom putem korišćenja različitih opcija „1-na-1 četovanja“ i javnih objava preko svoje integrisane intuitivne platforme.\n– Putem Vibera ljudi već odavno komuniciraju bezbedno i besplatno sa članovima svoje porodice, prijateljima i saradnicima. Danas predstavljamo način da se oni, takođe, povežu i sa firmama i partnerima – izjavio je Majkl Šmilov, glavni operativni menadžer kompanije Viber.\nPrva grupa funkcija omogućiće firmama da stupe u kontakt sa svojim aktuelnim i budućim partnerima putem Vibera kroz razmenu poruka i bogati interfejs koji se može prilagoditi najrazličitijim potrebam.\nIz Vibera kažu da se Javni nalozi, kao kanal koji podržava i poslovno angažovanje i lične kontakte, mogu koristiti unutar timova za prodaju, marketing i pružanje podrške – radi objavljivanja važnih informacija i više od toga.\nPo uspešnom otvaranju Javnog naloga administratorima i učesnicima je omogućeno da naširoko komuniciraju na lak, direktan i personalizovan način sa svojom publikom, čime će na autentičan način predstaviti smisao svog brenda. Javni nalozi će omogućiti i slanje poruka pratiocima na više načina, i to putem postojećih CRM-ova, uživo i manuelno – putem „jedan-na-jedan četova“ – ili preko čet-botova. Dodatno, Javni nalozi će nuditi i kanale za lakše pronalaženje kompanija i brendova, direktnu integraciju putem Viber API i najširi opseg komunikacije putem Javnih četova.\nJavni nalozi su sada dostupni na globalnom nivou, sa već postojećim partnerima kao što su medijski portal Huffington Post, info-portal Yandex i portal za vremensku prognozu The Weather Channel, koji će uskoro predstaviti svoja rešenja.


Federacija Bosne i Hercegovine proglasila stanje nesreće zbog koronavirusa! – Crveni križ FBiH\nAutor CK FBiH dana 16/03/2020\nVlada Federacije Bosne i Hercegovine proglasila je stanje nesreće zbog pojave koronavirusa na području entiteta Federacija BiH. Ovaj zaključak usvojen je danas na proširenoj sjednici, kojoj je prisustvovao i generalni sekretar Crvenog križa FBiH, Namik Hodžić. S obzirom na to da u pravnom smislu u BiH nema opcije proglašenja vanrednog stanja, pandan toj odluci je stanje nesreće. A šta to znači u praksi?\nTime se daje pravni osnov za djelovanje o svim ključnim pitanjima po skraćenim procedurama. To podrazumijeva nabavku opreme, angažiranje ljudstva i svega ostalog. Jedan od zaključaka je i taj da će se od Vijeća ministara tražiti pokretanje procedure izmjene člana zakona o javnim nabavkama.\nOvo su usvojene preporuke:\n– Federalna vlada je usvojila Informaciju o pojavi novog koronavirusa u FBiH te mjerama i aktivnostima koje su poduzele mjerodavne institucije vlasti u FBiH, kao i sektor zdravstva u FBiH. Zadužene su sve mjerodavne institucije vlasti u FBiH, Krizni štab u FBiH, mjerodavna ministarstva zdravstva, zavodi za javno zdravstvo u FBiH, Federalna i kantonalne uprave za inspekcijske poslove, zdravstvene ustanove da maksimalno pojačaju provođenje svih restriktivnih i raspoloživih mjera radi sprečavanja širenja koronavirusa na teritoriji FBiH.\n– Također, Vlada FBiH zadužila je vlade kantona da u izvršavanje naredbi Kriznog štaba Federalnog ministarstva zdravstva uključe sva mjerodavna kantonalna ministarstva u čijoj je mjerodavnosti izvršenje pojedinačnih naredbi na području kantona, posebno policijske službenike kantonalnih uprava policije u slučajevima kada se utvrdi da se od osoba nad kojim su propisane mjere zaštite utvrdi da se mjere ne izvršavaju te postoji osnovana sumnja da je počinjeno krivično djelo kažnjivo Krivičnim zakonom FBiH.\n– Federalna uprava civilne zaštite zadužena je da osigura u što kraćem roku operativnost sredstava namijenjenih za nabavku opreme, karantina i drugo. Vlade Federacije BiH obratit će se Vijeću ministara BiH te zatražiti hitnu izmjenu člana 10. Zakona o javnim nabavkama BiH kako bi se osiguralo izuzeće od primjene ovog zakona kod nabavke opreme i drugih stvari za potrebe suzbijanja širenja koronavirusa.\n– Federalna vlada tražit će od Vijeća ministara BiH provođenje mjera koje se odnose na primjenu Procedura nadzora putnika u međunarodnom prometu kao odgovor na pojavu koronavirusa, a koje su se do sada primjenjivale prema svim putnicima koji dolaze s područja Kine, Italije, Južne Koreje, Irana, Francuske, Njemačke i Španije, od sada primjenjuje i na sve putnike bez obzira na to iz koje zemlje dolaze. U tom smislu potrebno je naložiti nadležnim tijelima da se svim putnicima koji ulaze u BiH, bez obzira na to da li su bh. državljani ili strani državljani – propiše kretanje na period od 14 dana – samoizolacija.\n– Federalno ministarstvo zdravstva u saradnji sa Zavodom za javno zdravstvo FBiH i Federalnom upravom za inspekcijske poslove će putem Ministarstva civilnih poslova BiH ostvarivati kontinuiranu saradnju s mjerodavnim tijelima bh. entiteta RS i Brčko distrikta BiH u cilju osiguranja jednakog postupanja o nastaloj situaciji na području cijele BiH.\n– Vlada FBiH je zadužila Federalno ministarstvo zdravstva da kontinuirano održava saradnju sa Svjetskom zdravstvenom organizacijom te drugim međunarodnim organizacijama, čija bi pomoć doprinijela efikasnijem suzbijaju koronavirusa u FBiH. Izvršna vlast u FBiH će u Budžetu FBiH osigurati sredstva za prijem tri nova državna službenika u Federalno ministarstvo zdravstva, a u cilju adekvatnog odgovora na pojavu koronavirusa u FBiH.\n– Izdate su i preporuke poslodavcima i radnicima u cilju sprečavanja bolesti izazvane koronavirusom. Poslodavcima je preporučeno da provedu posebne mjere zaštite kojim će spriječiti nastupanje štetnih posljedica po zdravlje radnika na način da radnicima skrate trajanje radnog vremena ukoliko to proces rada zadovoljava. Poslodavcima koji zapošljavaju veći broj radnika preporučeno je da izvrše reorganizaciju radnog vremena, ukoliko to proces rada dozvoljava, te da rad koji se odvija u jednoj smjeni rasporede u dvije smjene, kako bi se izbjegla koncentracija većeg broja radnika na jednom mjestu.\n– Također, preporučeno je i da radnicima daju upute o radu od kuće, da omoguće korištenje godišnjeg odmora radnicima, kao i korištenje odsustva u skladu sa zakonom, kolektivnim ugovorom i pravilnikom o radu, da se radnicima roditeljima malodobne djece do 10 godina omogući odsustvo s posla jednog roditelja u slučaju da oba roditelja rade te da se otkažu sva službena putovanja kako u državi tako i inostranstvu. U slučaju kada službena putovanja nije moguće otkazati, poslodavcima je preporučeno da radnike upute na instrukcije koje su izdale nadležne zdravstvene ustanove.\n– Poslodavci su obavezni da u skladu s propisima osiguraju redovno i pojačano provođenje higijenskih mjera u radnim i pomoćnim prostorijama, a koje između ostalog podrazumijevaju čišćenje i dezinfekciju prostora, kao i redovnu ventilaciju i provjetravanja. Preporučeno je otkazivanje sastanaka koji podrazumijevaju veći broj učesnika, odnosno da u slučaju neophodnih sastanaka oni budu organizovani u što većim prostorijama uz dovoljan razmak između učesnika sastanka (jedan-dva metra).\n– Vlada FBiH zadužila je Federalnu upravu civilne zaštite da stavi na raspolaganje zalihe opreme i materijalno-tehnička sredstva i to po potrebi u stanje pripravnosti stavi pripadnike Federalnih specijaliziranih jednica civilne zaštite i Službi zaštite i spašavanja Federacije BiH.\n– Primljena je k znanju Informaciju o stanju robe u Federalnog direkciji robnih rezervi, a u slučaju poremećaja na tržištu Vlada FBiH će donijeti potrebne odluke kojim će se korigirati stanje na tržištu.


Štrajk glađu direktorice TV Kanal 9 posledica političkog pritiska na nerežimske medije\nAOM — 16.04.2019.\nKoalicija medijskih i novinarskih udruženja poziva nadležne državne organe da pod hitno reše nagomilane probleme TV Kanal 9 iz Novog Sada, koji su prouzrokovani upravo nečinjenjem nadležnih državnih i pravosudnih organa, kako bi vlasnica i direktorka te televizije Maja Pavlović prekinula štrajk glađu. Upozoravamo da je primer TV Kanal 9 ilustrativan za sve lokalne medije u Srbiji, jer je očigledno da se protiv svih onih profesionalnih medija koji izveštavaju u javnom interesu preduzimaju najrazličitije mere kako bi biili ugušeni.\nPredstavnici koalicije medijskih i novinarskih udruženja juče popodne su bili u poseti Maji Pavlović, koja štrajkuje glađu u prostorijama TV Kanal 9 po drugi put za proteklih 11 meseci, jer – uprkos uveravanjima – država ni na koji način nije ni počela da rešava ono što je obećala, kako bi se rešili problemi te televizije koja je nagomilala upravo država svojim nečinjenjem ili pogrešnim činjenjem, kao i pravosudni organi sa otezanjem u donošenju presuda.\n„Naša borba je pravna borba i mi pravnim putem pokušavamo da dođemo do odgovora, do kojih ne možemo da dođemo, jer država ne želi da poštuje zakone koje je sama donela. Da li je normalno da posle pet godina ne možemo da dobijemo presudu u Upravnom sudu, da li je normalno da moja inicijativa o ustavnosti i ustavnoj žalbi povodom taksi SOKOJ-a i OFPS-a stoji tri godine na Ustavnom sudu i da ja ne mogu da dobijem odgovor? Ja samo tražim da država počne da se ponaša u skladu sa zakonima koje je donela”, izjavila je Maja Pavlović.\n“Prošle godine sam se jako trudila da izostavim politiku i da to svedem isključivo na oblast prava i ekonomije, a sada zaista nemam drugi odgovor nego da je ovo zaista obračun sa onima koji se usuđuju da pitaju i da u u svom programu emituju i mišljenja onih koji nisu u vlasti ili da prate građanske proteste koji jedino mi pratimo od svih televizija u Novom Sadu”, kazala je Maja Pavlović i pozvala predsednicu Vlade Srbije Anu Brnabić da podrži njen štrajk, kao način borbe za pravnu državu.\nOna je dodala da je preduslov da prekine sa štrajkom glađu da konačno TV Kanal 9 dobije presude koje čeka toliko dugo. Pozvala je sve kolege koji smatraju da dele probleme koje ona ima da joj se pridruže u štrajku glađu. “Mislim da ne treba ćutati”, poručila je Maja Pavlović.\nKoalicija novinarskih i medijskih udruženja poziva kolege da istraže izrečene sumnje da televizije bliske Srpskoj naprednoj stranci uopšte ne moraju da plaćaju naknade ni OFPS-u ni SOKOJ-u, jer ih te organizacije ne tuže. Takođe, postoje indicije i da televizije bliske vlastima ne moraju da plaćaju ni zakupe više stotina kvadratnih metara poslovnih prostora koje koriste, na najelitinijim lokacijama, a koje su u vlasništvu države.\nKoalicija poziva na solidarnost sa kolegama sa TV Kanal 9, kao i da uplatom sredstava pomognu da račun TV Kanal 9 bude odblokiran:\nBanka Intesa: d.o.o. Kanal 9, Novi Sad 160-170280-38\nPoštanska štedionica: d.o.o. Kanal 9, Novi Sad 200-2639250101934-81\nBeograd-Novi Sad-Niš-Kragujevac, 16. april 2019.\nSledeći članak Ugrožena bezbednost novinara u Srbiji\nPrethodni članak Medijima u istočnoj Srbiji predstavljena nova regulativa o zaštiti podataka o ličnosti (GDPR)


Podneta Inicijativa za ratifikaciju opcionih protokola uz Konvenciju o pravima deteta i Pakt o ekonomskim, socijalnim i kulturnim pravima - CPD\nA11 – Inicijativa za ekonomska i socijalna prava i Centar za prava deteta podneli su Kancelariji za ljudska i manjinska prava Vlade Republike Srbije Inicijativu za ratifikaciju Trećeg Opcionog protokola o komunikacijskim procedurama uz Konvenciju o pravima deteta i potpisivanje i ratifikaciju Opcionog Protokola uz Pakt o ekonomskim, socijalnim i kulturnim pravima.\nInicijativa je predložena u skladu sa odredbom člana 4. Zakona o zaključivanju i izvršavanju međunarodnih ugovora jer se ratifikacijom i potpisivanjem ovih dokumenata unapređuje sistem zaštite ljudskih prava. Time bi se pojedincima ili grupama građana koji tvrde da su njihova prava garantovana međunarodnim ugovorima na koje se ovi protokoli odnose povređena omogućilo da se obrate nadležnim nezavisnim ugovornim telima UN za ljudska prava radi zaštite svojih prava. Ratifikacija ovih protokola je jedna od preporuka data Srbiji u ciklusu Univerzalnog periodičnog pregleda pred Savetom za ljudska prava UN.\nPovodom podnošenja Inicijative, Ines Cerović, direktorka Centra za prava deteta, navela je da bi ratifikacijom Trećeg opcionog protokola „Srbija ispunila preporuku Komiteta za prava deteta iz 2017. godine i Univerzalnog periodičnog pregleda Saveta za ljudska prava iz 2018. te da bi se time omogućilo deci i njihovim zastupnicima da se obrate pritužbom međunarodnom telu u slučajevima kršenja njihovih prava predviđenih Konvencijom o pravima deteta“. Kako je dodala: „time bi se pružila konkretna zaštita detetu čije je pravo povređeno“.\nDanilo Ćurčić, programski koordinator Inicijative A11, dodao je da bi se potpisivanjem i ratifikacijom Opcionog protokola uz Međunarodni pakt o ekonomskim, socijalnim i kulturnim pravima, Republika Srbija svrstala u grupu zemalja koje na najvišem nivou garantuju zaštitu ovih prava i da je to neophodno jer je sve veći broj izveštaja u kojima se navodi porast broja pritužbi građana u oblasti ekonomskih i socijalnih prava.\nPodnosioci Inicijative očekuju da će nadležna Kancelarija za ljudska i manjinska prava prihvatiti Inicijativu kao opravdanu i uputiti predlog Vladi da rafitikuje ove međunarodne ugovore.


Srbija odlučno na putu informatičkog društva Srbija odlučno na putu informatičkog društva – Personal magazin\nPrivredna komora Srbije je u dva dana bila domaćin dve izuzetno važne prezentacije. Na jednoj je pod nazivom e-Srbija ministar bez portfelja u Vladi Srbije zadužen za sprovođenje Nacionalnog investicionog plana Dragan Đilas istakao je da ćemo uskoro imati „bespapirnu vladu“, odnosno da će hrpe papira koje se sada nalaze ispred svakog ministra na sednicama, ubuduće biti zamenjene malim lap-top kompjuterima.\nTom prilikom je i ministarka za telekomunikacije i informatičko društvo Aleksandra Smiljanić obelodanila je da je završeno više idejnih IT projekata pod zajedničkim nazivom e-Srbija, koji uz e-vladu, treba da omoguće stvaranje visokog kvaliteta rada u državnoj upravi, kako interno, tako i eksterno sa građanima. Ministarka je istakla da su među urađenim projektima Informacioni sistem Generalnog sekretarijata Vlade, sistem za podršku održavanja sednica Vlade i odbora, kao i sistemi za podršku poslovanja, za upravljanje kadrovima, za javne nabavke i dr.\nU konteksu ovih izlaganja održana je narednog dana Treća ECDL konferencija na kojoj je uvodnim govorom, predsednik Jedinstvenog informatičkog saveza Srbije – JISA, gosp. Đorđe Dukić istakao činjenicu da je do sada osnovano preko100 testnih centara, u kojima je preko 7.000 građana naše zemlje steklo informatičku obuku po široko rasprostranjenom evropskom modelu informatičke pismenosti: ECDL – European Computer Driving Licence. Među domaćim institucijama i kompanijama koje od svojih zaposlenih zahtevaju poznavanje rada na računarima po evropskim standardima, istaknuti su Ministarstvo odbrane, rada, zdravstva… Telekom Srbija, Elektroprivreda Srbije, JAT, PTT, Infostan i mnogi drugi, tako da ove ispite trenutno polaže još blizu 11.000 naših sunarodnika.\nNa istoj konferenciji, dekan Fakulteta za informacione tehnologije i bivši ministar za nauku u Vladi Srbije dr Dragan Domazet ističe da veoma kasnimo za evropskim zemljama te da je našem društvu potrebno bar 100.000 novih ECDL diploma godišnje. Sa ovim u vezi najavio je da će FIT i još tri fakulteta u Srbiji, zajedno sa Telekomom Srbija, ove godine dobijenim sretstvima NIP – Nacionalnog investicionog plana, obezbediti besplatnu internet obuku u narednom periodu bar za 20 do 50 hiljada građana Srbije! Na taj način, smatra se, biće omogućena uspešna realizacija projekata tipa e-zdravstvo, e-uprava, e-bankarstvo i mnogih drugih, neophodnih za privredni život naše zemlje.\nNa konferenciji je istaknuta činjenica da se posle mnogih inostranih donacija koje smo proteklih godina dobijali za ECDL obuke od EAR-a, UNDP –a i drugih, konačno i Vlada Srbije odlučila započeti finansiranje besplatne obuke građana Srbije po ECDL modelu, sretstvima NIP-a. Na ovoj konferenciji je prezentiran i rad ECDL testnih centara Jugoimport SDPR, FIT Podgorica, Megatrend, Integra, Enter VID, Nimiko, NS Pro Group, King ICT i drugih a posebnu pažnju privukao je rad ECDL testnog centra EBC koji je razvio sistem automatskog testiranja putem interneta, potpuno usaglašen sa normama ECDL Fondacije, i koji se danas primenjuje u gotovo svim najznačajnijim ECDL testnim centrima širom zemlje jer omogućava efikasno, masovno i lako testiranje bez grešaka u radu.\nSrbija odlučno na putu informatičkog društva was last modified: March 22nd, 2008 by Redakcija


FZO RS nastavlja podržavati sportiste - Fond zdravstvenog osiguranja Republike Srpske\nFZO RS nastavlja podržavati sportiste\npetak, 16. 04. 2021. 13:41\nMinistar porodice, omladine i sporta, Sonja Davidović, razgovarala je danas sa direktorom Fonda zdravstvenog osiguranja Republike Srpske, Dejanom Kusturićem, o nastavku saradnje kada je riječ o finansiranju sistematskih pregleda sportista.\n„Zdravstvena zaštita sportista je izuzetno važan segment koji smo definisali i Zakonom o sportu i zadovoljstvo mi je što nastavljamo saradnju sa Fondom zdravstvenog osiguranja u ovom segmentu. Ministarstvo i Fond će sufinansirati obavezan godišnji sistematski pregled za sportiste do 18 godina, sportiste sa invaliditetom i kategorisane sportiste, kako je i predvidio Zakon o sportu“, istakla je Davidovićeva.\nFinansiranje sistematskih pregleda sportista sa invaliditetom i kategorisanih sportista je, objasnila je Davidovićeva, novina koja je definisana novim Zakonom o sportu, jer je namjera da se ovom mjerom obuhvati što veći broj sportista.\nKusturić je rekao da Fond od početka saradnje sa Ministarstvom porodice, omladine i sporta insistira na značaju prevencije kada je riječ o zdravstvenoj zaštiti sportista i da je to najbolji način da se spriječe tragični događaji na sportskim terenima.\nSistematske preglede sportista obavljaće Zavod za medicinu rada i sporta Republike Srpske.


U okviru manifestacije „Serbian Visions“ koja je održana u organizaciji Nemačko-srpske privredne komore i Privredne komore Srbije upriličena je i panel diskusija „Funkcionalno obrazovanje za fleksibilno zapošljavanje“ a domaćin je bio Centar za industrijske odnose.\nU radu panela su učestvovali i dr Gabrijela Grujić, pomoćnica ministra prosvete, nauke i tehološkog razvoja, Mirjana Kovačević- Privredna komora Srbije i Prof Darko Marinković, Centar za industrijske odnose.\nFokus je dat dualnom obrazovanju u Srbiji a obznanjeni su i podaci o rezultatima na polju dualnog obrazovanja. Za dualnim obrazovanjem je poseglo više od 600 kompanija u 18 škola sa ponuđenih 34 obrazovna profila, koje pohađa 4.500 učenika.\nU toku diskusije učešće su uzeli i predstavnici Industrijskog sindikata Srbije ukazavši da se dualno obrazovanje u kompanijama gde ISS ima svoja povereništva pokazalo kao uspešan način stvaranja kvalitetne i konkurentne radne snage. Prave rezultate treba očekivati u generacijama koje će dualno obrazovanje produkovati i njihovom zapošljavanju.


Rijad optužio jemenske pobunjenike da su oteli brod u Crvenom moru\nBeta 3. januara 2022. 11:45\nVojna koalicija predvodjena Saudijskom Arabijom koja podržava vlasti u Jemenu, optužila je danas jemenske Huti pobunjenike da su u Crvenom moru „oteli“ brod koji plovi pod zastavom Emirata.\nSaudijska Arabija interveniše u Jemenu od 2015. godine na čelu vojne koalicije sastavljene od muslimanskih zemalja kojima je cilj da podrži jemenske vladine snage naspram Huti pobunjenika, koje podržava Iran.\nŠiitski Iran i sunitska Saudijska Arabija su rivalske snage u regionu.\nBrod „Ravabi“ koji plovi pod zastavom Ujedinjenih Arapskih Emirata otet je u nedelju 23.57 (21.57 po srednjoevropskom vremenu) dok je plovio kod provincije Hodeida, na zapadu Jemena, rekao je portparol koalicije.\nBrod koji se vraćao iz jemenskog arhipelaga Sokotra, kod južnih obala Jemena, prevozio je opremu za poljsku bolnicu u tom arhipelagu, i plovio je ka Džazanu u Saudijskoj Arabiji, naveo je portparol u saopštenju koje je prenela zvanična saudijska novinska agencija SPA.\nPortparol je rekao da su „terorističke Huti milicije u potpunosti odgovorne za taj kriminalni čin piraterije“ i pozvao ih da odmah oslobode brod ili će snositi posledice.\nSukob izmedju koalicije i pobunjenika eskalirao je poslednjih nedelja, saudijska avijacija povećala je broj vazdušnih napada na teritorije pod kontrole Hutija u Jemenu, zemlji koja se graniči sa Saudijskom Arabijom. Huti su pojačali napade raketama i dronovima na Saudijsku Arabiju.\nJemenski Huti pobunjenici: oteti brod prevozio vojnu opremu\nJemenski Huti pobunjenici potvrdili su danas da su oteli brod koji je plovio pod zastavom Ujedinjenih Arapskih Emirata u Crvenom moru, navodeći da je prevozio „vojnu opremu“.\nBrod je ušao u jemenske vode bez bilo kakve dozvole i neprijateljski je delovao, napisao je na Tviteru portparol jemenskih pobunjenika.\nKako je navela koalicija brod je prevozio opremu namenjenu poljskoj bolnici u jemenskom arhipelagu Sokotro.\nSaudijska Arabija interveniše u Jemenu od 2015. godine na čelu vojne koalicije sastavljene muslimanskih zemalja kojima je cilj da podrže jemenske vladine snage naspram Huti pobunjenika, koje podržava Iran.\nAko Rusija krene na Ukrajinu to ce imati razorne posledice\nBajdenov rejting na najnižem nivou na prvu godišnjicu ulaska u Belu…\nČetiri osobe stradale u snežnoj oluji u Kanadi\nKrivokapic i Bečic: Borićemo se da sačuvamo izbornu volju\nDŽonson i Šolc o situaciji u Ukrajini


Veća zaštita nacionalnih parkova - Sremske Novine\n24. 09. 2021., 05:42\nPovodom izrade Zakona o nacionalnim parkovima, ministar životne sredine, rudarstva i prostornog planiranja u Vladi Republike Srbije Oliver Dulić razgovarao je sa direktorima svih nacionalnih parkova u Srbiji protekle srede, u Specijalnom rezervatu prirode „Zasavica“.\nPored donošenja novog zakona, na sastanku je bilo reči i o prilagođavanju zakonodavstvu Evropske unije.\nMinistar Dulić i direktor Simić na bari Zasavici\n– Mi smo u ovoj godini veoma snažno kročili ka „Naturi 2000.“, koji je jedan od najznačajnijih evropskih dokumenata iz oblasti zaštite prirode. Dosta posla je pred nama kako bi i na taj način završili proces evropskih integracija, a ovaj sastanak je prilika da eksperti upoznaju direktore nacionalnih parkova šta će biti njihove obaveze u narednom periodu. Cilj ovoga Ministarstva i Vlade Republike Srbije je da do kraja ovog mandata poveća stepen zaštite nacionalnih parkova za nekoliko procenata, te da do 2015. godine zaštitimo 20 posto teritorije Republike Srbije, što je i naša obaveza iz programa pristupanja Srbije Evropskoj uniji – rekao je ministar Oliver Dulić, dodajući da Srbija ima manje od šest posto zaštićenih prirodnih dobara na svojoj teritoriji, što je posledica otpora domaćeg stanovništva da se prilagodi novim uslovima na tom području.\nUpravnik Specijalnog rezervata prirode „Zasavica“ Slobodan Simić istakao je svoje zadovoljstvo posetom ministra, s obzirom da je to bila prilika da pokaže šta je sve u proteklih 15 godina urađeno na zaštiti ovog Rezervata.\nSastanak direktora nacionalnih parkova sa ministrom Dulićem\n– „Pokret gorana“ Sremska Mitrovica je prva nevladina organizacija koja je od Vlade Republike Srbije dobila na upravljanje neko prirodno dobro. Mislim da smo sa 21 vrstom flore i faune najuspešniji kada su u pitanju istraživanja, ali i kada je reč o evropskim istraživanjima nature, kao i turističkoj ponudi Srbije – rekao je upravnik Slobodan Simić, dodajući da je ovde nedavno otvoren i kamp, sa ciljem da se dovedu inostrani gosti koji vole prirodu, kako bi se objedinili zaštita prirode, istraživanje i valorizacija kroz održivi turizam.\nKupci nisu bili spremni da pšeni...\nTrafo vredan četiri milio...


Veprovi kreću u novi pohod na Evropu – Wild Boars Kragujevac\nPosle pobede u „večitom derbiju“ protiv beogradskih Vukova, jedini ovogodišnji predstavnik Srbije u Evropi, kragujevački Divlji veprovi okreću se novim izazovima. Oni će u petak otputovati u Austriju, gde će odmeriti snage sa Cineplexx Blue Devilsima iz Hohenemsa. Plavi đavoli i Veprovi su jedini učesnici grupe 2 EFAF Kupa, pa će se pobednik ovog duela direktno plasirati u polufinale.\nKragujevčani su i prošle godine nastupali u ovom, drugom po jačini, evropskom takmičenju, ali su voljom žreba nesrećno naleteli na kasnije osvajače Kupa, švajcarske Kalanda Bronkose, od kojih su poraženi rezultatom 45:20, što ih je, i pored pobede nad Lacio Marincima iz Rima u drugom kolu (28:7), izbacilo iz daljeg takmičenja.\nVeprove ni ovoga puta ne očekuje lak zadatak, jer su Blue Devilsi prošle godine zauzeli treće mesto u Prvoj ligi Švajcarske, iza Kalanda Bronkosa i Gladijatora iz Bazela, a u novu sezonu ulaze jači za 15 američkih igrača, od kojih većina ima dvojne pasoše, pa će i pored ograničenja od tri Amerikanca po meču, svi moći da igraju na ovoj utakmici. Austrijanci su najveći uspeh ostvarili 2007. godine kada su u veoma uzbudljivom finalu EFAF Kupa tesno poraženi od Džajantsa iz Graca (28:26), iako su imali prednost tokom čitave utakmice.\nDefanzivni koordinator Divljih veprova, Predrag Šćekić upoznat je sa kvalitetima protivnika, svestan je da pored dugog puta i gostujućeg terena postoji još nekoliko faktora koji ne idu na ruku njegovom timu, ali ipak smatra da su Kragujevčani dorasli rivalu i da mogu da naprave iznenađenje.\n– Očekuje nas veoma težak ispit u Austriji, jer su Blue Devilsi ove sezone znatno pojačali tim. Bez obzira na to, smatram da imamo kvalitet da ih iznenadimo na njihovom terenu. Za razliku od utakmice sa Vukovima, kada smo se orijentisali na zaustavljanje njihove igre trčanjem, ovoga puta će nam primarni zadatak biti da zaustavimo napad kroz vazduh, jer oni imaju nekoliko zaista dobrih risivera i odličnog kvoterbeka. Kao defanzivni koordinator verujem da uz pomoć braće Pejton možemo zaustaviti njihov napad, a u kvalitet našeg ofanzivnog tima ne sumnjam, iako Đavoli imaju zaista odličnu odbranu, predvođenu dvojicom igrača sa Florida State univerziteta. Stručni štab i igrači su uvereni da smo sazreli i da sada imamo dovoljno iskustva i kvaliteta da napravimo podvig na međunarodnoj sceni – zaključio je Šćekić.\nPored Divljih veprova, u ovom takmičenju nastupaće još 10 timova iz devet zemalja, raspoređenih u četiri grupe:\nGrupа 1: Thonon Black Panthers, Rhinos Milano, Prague Black Hawks.\nGrupа 3: Sollerod Gold Diggers, Paris Cougars, Coventry Jets.\nGrupа 4: London Blitz, Amsterdam Crusaders, Valencia Firebats.\nSvi timovi odigraće po jednu utakmicu sa rivalima iz grupe, a prvoplasirane ekipe plasiraće se u polufinale.\nUtakmica u Hohenemsu startuje u nedelju, 10. aprila, u 14 časova, a Divlji veprovi će u novi evropski pohod tradicionalno krenuti od Skupštine grada Kragujevca u petak u 15 časova. Posetioci oficijalnog sajta Wild Boars-a imaće priliku da prate dešavanja sa utakmice u Austriji, iz minuta u minut.


Radio M – Hit Radio › Predstavnici Ryanaira krajem marta dolaze na pregovore u Mostar\nPosted on March 18, 2019 at 11:04 am\nPregovori Aerodroma Mostar i najveće svjetske niskotarifne aviokompanije Ryanaira napreduju. Kako naš portal saznaje predstavnici irske kompanije krajem ovog mjeseca dolaze u Mostar gdje bi razgovori trebali biti konkretizovani.\nČuveni irski Ryanair otvorio je pregovore s Aerodromom Mostar i iskazao interes da Mostar postane jedna od 230 svjetskih destinacija s kojih lete avioni ove kompanije.\nPredstavnici Aerodroma Mostar već su boravili u Dablinu, a dolazak čelnih ljudi Ryanaira u Mostar govori da pregovori idu pozitivnim trendom te da se uskoro očekuje postizanje konačnog dogovora.\nBroj linija za koje su Irci zainteresirani te konkretne destinacije koje bi trebale biti povezane s Mostarom još nisu određene, ali sigurno je da će se poštovati turistički potencijal Hercegovine, potrebe naše dijaspore i blizina Međugorja.


"Sportske" predstavljaju Milana Ostojića - Snagom volje do sjajnih rezultata! - Sportske.net\nNakon predstavljanja momka iz Banja Luke, Pavla Đurđevića, koji je u ovoj sportskoj disciplini išao i na Svetsko prvenstvo, nastavljamo sa predstavljanjem momaka koji su svojom željom i voljom uspeli da dođu i do neverovatne fizičke transformacije.\nU životu, pa tako i u sportu, volja i želja za uspehom mogu biti presudni kada je uspeh u pitanju, pokazao nam je to Pavle Đurđević, sada nam je pokazao i Negotinac, Milan Ostojić.\nIzražena snaga volje koju možete videti u narednom video snimku dovoljan je primer i motivacija ljudima koji žele da se bave sportom koji se zove "Street workout".\nMilan nam je to pokazao, a u razgovoru za naš sajt istakao je da nije imao ko da mu pokaže način na koji se rade vežbe.\n"Street workout sam počeo da treniram pre 2 godine, pogledao sam nekoliko klipova na "youtube-u", i naišao na momke pod imenom "Bar brothers" koji su me naterali da krenem da vežbam. Iz dana u dan sve više i više sam gledao njihove klipove i moze se reci da su mi ti momci promenili život. Rešio sam da budem neko i nešto u životu.", rekao je Milan.\nRekao nam je i kako je tekao progres njegovih treninga.\n"U početku je bilo najteže, radio sam treninge od 20-25 minuta što je vrlo malo, nije imao niko da mi pokaže kako i šta treba da radim, ali vremenom sam naučio. Sada treninzi traju i do sat i po vremena ponekad."\nO situaciji vezanoj za treninge u svom rodnom Negotinu rekao je da od skora imaju uslove za trening, ali da je ipak potreban bolji park kako bi se održavala takmičenja u "street workout-u".\n"U Negotinu smo nedavno dobili "Coca Cola" park za vezbanje. Do tada nismo imali nekih dobrih uslova za trening, ali smo se trudili koliko je god moguće.\nTakmičenja u Negotinu nisu bila održana jer smatram da ne moze sa takvim parkom da se organizuje nesto, potreban nam je bolji park."\nO svojim ciljevima, rekao je da želi da postane jedan od najboljih u ovom sportu.\n"Imam 18 godina,treniram ovaj sport zato sto ga volim i cini me srećnim. Meni je ovaj sport postao deo života, za mene je dan bez treninga izgubljen dan.Treniram 6 dana u nedelji, uglavnom po 1 sat, nekad i više.\nMoj cilj je da budem motivacija drugima,da pomažem drugima, da me ljudi cene, poštuju, i pored toga želim da budem jedan od najboljih na svetu u ovom sportu."\nZa kraj, svima je preporučio da se bave ovim sportom.\n"Preoporučujem svima da probaju ovaj sport jer je besplatan. Ako želite da postignete veće rezultate morate dosta toga da se odreknete, ali zapamtite, na kraju se trud uvek isplati.", rekao je Milan Ostojić u razgovoru za 'sportske.net'.\nUkoliko želite da saznate nešto više o "street workout-u" u Negotinu, posetite njihovu fejsbuk stranicu.


Uklonimo barijere - informativni portal za osobe sa invaliditetom\nZavršni radovi na semaforu kod TC Kalča Skopljanska ulica u Nišu od sada ulica Miše Blama\nInformativni portal Uklonimo barijere prvi je specijalizovani portal koji se bavi izveštavanjem o osobama sa invaliditetom, kao o drugim osetljivim kategorijama građanstva.\nNeven Obradović – Foto – Petra Naumović\n“Zbog manjka informacija o osobama sa invaliditetom u našem društvu došli smo na ideju da kreiramo ovaj portal. To može da bude prostor gde će i osobe sa invaliditetom moći da nađu važne informacije. One će im olakšati svakodnevni život u našem društvu… Ali je i za građane – da se bolje upoznaju sa problemima sa kojima se susreću osobe sa invaliditetom. Biće i nekih pozitivnih priča koje će ukazati na jednakost – da smo svi u ovom društvu jednaki … I to je i misija ovog portala”, kaže Neven Obradović, glavni urednik.\nRazličitim vidovima osnaživanja, kroz radionice, obuke, intervjue, predavanja, forume i slično… Portal želi da pomogne osobama sa invaliditetom i osetljivim kategorijama da ukazuju na probleme sa kojima se susreću u svakodnevnom životu, korišćenjem digitalnih tehnologija.\nSocijalizacija kroz inkluziju\nJedan od ciljeva portala je i socijalizacija kroz inkluziju. Takav način socijalizacije uključuje ljude bez invaliditeta u sam rad portala Uklonimo barijere, u vidu podrške i zajedničkog aktivizma.\n“Teme će biti sa područja grada Niša, međutim imamo i neke šire teme. Sarađivali smo i sa mnogim javnim ličnostima kao što je Đule Van Gogh, Zoran Predin… Hteli smo da pokažemo da se i osobe bez invaliditeta u svakodnevnom životu susreću sa velikim brojem izazova i problema koje treba prebroditi. Želimo da pošaljemo poruku zajediništva – da smo svi jednaki u tim teškim trenucima i jednostavno da tim motivacionim porukama ukažemo osobama sa invaliditetom da nisu same”, objašnjava Neven Obradović.\nDragana Rodić – Foto – Petra Naumović\nOsnivač informativnog portala je Dragana Rodić, koja je i sama tragičnim spletom okolnosti završila u kolicima. Dragana je sa 18 godina doživela saobraćajnu nesreću u kojoj joj je povređena kičma. Međutim, ona kaže da je spoznala sreću u nesreći i da je entuzijazam i ljubav prema životu konstantno vode.\n“Motivisani smo i novim tehnologijama, inovativnim metodama, pa smo rešili da na neki način približimo osobama sa invaliditetom njihove mogućnosti. Želimo da i kroz neku koheziju predstavimo sam pojam osoba sa invalidetitom… Da nije nešto čega se treba plašiti ili kloniti. Razlike su tu da se prevazilaze i da i te osobe koje imaju neku vrstu invaliditeta shvate da mogu ravnopravno i normalno da žive“, dodaje Dragana Rodić iz Udruženja Dragana Rodić.\nPortal Uklonimo barijere ne pomaže samo osobama sa invaliditetom – on pomaže i drugim ljudima da se uključe u njihove živote i da im pomognu u rešavanju različitih problema i savladavanju prepreka.


Slalomaši se u Ivrei spremaju za Evropsko prvenstvo | Kajakaški savez Srbije\nSlalomaši se u Ivrei spremaju za Evropsko prvenstvo\n4. May 2021. | Vesti\nEvropsko prvenstvo u slalomu ove godine se održava u Italiji. Srpska ekipa u sastavu Miloš Jevtić i Marko Đorđević, u pratnji trenera Milana Đorđevića u Ivrei boravi od 24. aprila, kako bi se što bolje pripremila za izazove na kontinentalnom šampionatu.\nS leva na desno: Milan Đorđević, Miloš Jevtić, Marko Đorđević\n“Staza za kajak slalom u Ivrei je jedna od najzahtevnijih u svetu i treninzi na ovoj stazi više dana pre zvaničnog takmičenja puno znače našim takmičarima, koji su jedni od najmladjih na prvenstvu. Uslovi za pripreme su odlični i treninzi na stazi sa najboljim evropskim i svetskim slalomašima, kao sparing partnerima veoma su značajni za naše reprezentativce”, naglašava Milan Đorđević.\nFOTO: Ivrea 2021\nPre odlaska u Ivreu naši slalomaši boravili su u Sloveniji, gde su imali i izbornu trku u Solkanu. I Miloš i Marko zadovoljni su što imaju priliku da treniraju na jednoj od najtežih staza.\n“Pripreme teku odlično, staza je veoma teška, treniramo naporno, svaki dan po dva puta i imamo dovoljno vremena da se pripremimo za trku. Ovo je evropsko prvenstvo za seniore, učestvuju veoma dobri i iskusni takmičari, što mi takođe mnogo znači, jer sam na treningu sa njima i mogu videti i naučiti dosta stvari od njih. Nadam se da će se naporni treninzi isplatiti i da će rezultat na takmičenju biti što bolji“, rekao je Miloš Jevtić.\nSa druge strane, Marko Đorđević prvi put nastupa u seniorskoj konkurenciji.\n“Ovo mi je prvi nastup u seniorskoj konkurenciji na velikim takmičenjima. Privilegija je trenirati sa najboljim evropskim slalomašima. Ovo je jedno novo iskustvo za mene i ove pripreme mi dosta znače za predstojeću sezonu“, dodao je Đorđević.\nŠampionat Evrope u Ivrei održava se od 6. do 9. maja. Opširnije o kontinentalnom prvenstvu u slalomu možete se informisati OVDE.


Vila Žunić u finalu turnira u Novoj Varoši – Zlatibor.News\nVila Žunić u finalu turnira u Novoj Varoši\n04/01/2015 ZlatiborNewsComments Off on Vila Žunić u finalu turnira u Novoj Varoši\nEkipa Vila Žunić sa Zlatibora je u subotu 3.januara uspela da se plasira u finale turnira u malom fudbalu u Novoj Varoši u kategoriji veterana.\nZlatiborska ekipa je u polufinalu igrala protiv ekipe domaćina Nove Varoši. U uzbudljivom meču Zlatiborci su slavili rezultatom 9:2.\nZa ekipu Vila Žunić su igrali Ćirović Milojko, Čumić Dragan, Radulović Veljko, Delić Ivan, Mudrinić Vladimir, Žunić Nebojša…\nDanas će biti poznat njihov protivnik u finalu.\nTagged mali fudbal, turnir nova varos, vila zunic\nU petak, 29. avgusta, korisnici Dnevnog boravka za decu sa smetnjama u razvoju -„Zračak“ iz Čajetine, obišli su Vrnjačku Banju, u okviru jednodnevnog izleta koji je organizovalo udruženje Zlatiborski krug. Prema rečima mr Zorice Milosavljević, predsednice Udruženja koje je pružalac socijalne usluge Dnevni boravak za decu sa smetnjama u razvoju, izlet je realizovan u saradnji […]\nNovogodišnja čestitka odbornika Gorana Obradovića\nIzjava Ostoje Kovačevića, predsednika OO SPS


Objavljen priručnik sa savetima za porodice teško obolelih - Zdrava i prava\nObjavljen priručnik sa savetima za porodice teško obolelih\nBrojni korisni saveti i informacije u vezi sa različitim aspektima zbrinjavanja teško obolelih pacijenata u kućnim uslovima po prvi put su dostupni na jednom mestu i predstavljaju značajnu podršku negovateljima. U izdanju BELhospice centra, prve specijalizovane dobrotvorne organizacije u Srbiji koja pruža palijativno zbrinjavanje, objavljen je priručnik “Zbrinjavanje do poslednjeg daha – saveti za porodicu obolelog od neizlečive bolesti”.\nOvaj vodič za porodicu teško obolelog je na razumljiv i pristupačan način sastavila Hildegard Tojšl, osnivačica Krovne organizacije Hospisa Austrije, a uz podršku ERSTE Fondacije, sada je dostupan i na srpskom jeziku i prilagođen potrebama korisnika u našoj zemlji.\nPriručnik “Zbrinjavanje do poslednjeg daha” je objavljen sa ciljem da negovateljima u ovom procesu pomogne i pruži praktične savete i tačne informacije koji de im olakšati svakodnevnu brigu o svojim bližnjima. Tako se u njemu mogu nadi brojni saveti u vezi sa različitim aspektima palijativnog zbrinjavanja u kućnim uslovima, kao što su održavanje higijene pacijenta, ishrana, prilagođavanje stambenog prostora, adekvatno postupanje u slučaju različitih medicinskih stanja, kao i saveti u vezi sa komunikacijom sa osobom u terminalnoj fazi bolesti, preporuke kako da negovatelji brinu o sebi u ovom izazovnom periodu.\n“Priručnik je namenjen članovima porodica obolelih koji su najčešće i njihovi negovatelji kako bi im se pružile adekvatne informacije pomoću kojih se briga o teško oboleloj osobi može učiniti lakšom, a samim tim olakšati i patnja koja je nesumnjivo prisutna. To je svojevrstan vodič sa korisnim informacijama i savetima koji se pre svega zasnivaju na medicinskom znanju, kako bi se oboleloj osobi u velikoj meri pomoglo i olakšao period bolesti i poslednji dani života”, naglasio je dr Tomi Kovačevid, specijalista palijativne medicine i jedan od priređivača priručnika.\nOn je dodao da je biti negovatelj izuzetno fizički i emocionalno iscrpljuje ljude, a ako se tome doda neadekvatna i nestručna informisanost, posledice mogu biti dalekosežne. Zato korisni saveti, pisani jasnim i svima razumljivim jezikom uz poštovanje svih životnih vrednosti predstavljaju veliku pomoć i podršku svima koji se nađu u ovakvoj situaciji, smatra dr Kovačević.\n“U zemljama u kojima su palijativna medicina i palijativno zbrinjavanje zastupljene u širem obimu ovakve brošure nisu retkost. Zato mi je velika čast i zadovoljstvo što sam imao priliku da učestvujem u kreiranju ove prve obimnije brošure na srpskom jeziku na temu palijativnog zbrinjavanja i time pomognem da se unapredi zbrinjavanje obolelih od neizlečivih bolesti u Srbiji”, napomenuo je on.\nVera Madžgalj, direktorka BELhospice centra, istakla je da je za članove porodice koji su primarni negovatelji palijativno zbrinjavanje bližnjeg veliki izazov jer su u ulozi sa kojom nisu nikada imali iskustvo i često su u strahu da ne pogreše.\n“Negovanje je zahtevno budući da negovatelj preuzima na sebe obavezu ishrane održavanje higijene zakazivanja pregleda pratnju na preglede ili intervenciju, ali takođe i odgovornost u tačnosti primenjivanja pripisane terapije. Pandemija korona virusa njihov položaj je dodatno otežala jer imaju izraženije poteškoće u zbrinjavanju svojih najbli ih u kućnim uslovima zbog opterećenosti zdravstveno sistema. Često hitna služba ili služba kućno lečenja nisu u mogućnosti da dođu na teren iako postoji potreba za tim”, naglasila je Madžgalj.\nOna je istakla i da je priručnik već podeljen negovateljima koji su u kontaktu sa organizacijom BELhospice, kao i velikom broju socijalnih institucija kako bi se pružila podrška negovateljima širom Srbije.\n“Od osoba koje su do sada koristile brošuru dobili smo reči pohvale uz napomenu da im je bila od velike pomoći. Osećaj da su njihova stanja prepoznata i saveti koje su dobili doprineli su da se osnaže što je uticalo na očuvanje kvaliteta života kako pacijenta tako i člana porodice koji je primarni negovatelj”.\nPriručnik “Zbrinjavanje do poslednjeg daha” dostupan je na sajtu BELhospice organizacije, odakle se može preuzeti u elektronskom formatu.\nAnja Alač: Brinem o lepoti dok mi ne ugrožava slobodu\nDlake i orgazam: Ovakve žene imaju više seksa


Sastanak na temu vodosnabdijevanja u Kovačima i Đurđeviku - Živinice Čaršija\nKorisnici vode sa vodovoda Sinac rijeka godinama se suočavaju sa problemom vodosnabdijevanja, naročito u ljetnim mjesecima. Preko 8.000 hiljada domaćinstava priključeno je na vodovod Sinac Rijeka, tri mjesne zajednice upravljaju istim. Ističu da je vodosnabdijevanje u zimskim danima koliko-toliko prihvatljivo ali da je potrebno konačno rješenje koje će regulisati pitanje snabdijevanja vodom.\nGradonačelnik Živinica Samir Kamenjaković projekat regulisanja vodosnabdijevanja u Kovačima i Đurđeviku oslovio je kao prioritetan za grad Živinice stoga je danas formiran i tim koji će krenuti u rješavanje pitanja vodovoda sa preduzećem.\nDanas je određen i model finansiranja projekta uređenja vodovodne mreže u Kovačima i Đurđeviku. Finansiranje će se vršiti iz tri dijela: budžet grada Živinice i to kao prioritetni projekat, naknade i koncesije.\nPredstavnici mjesnih zajednica koji su učestvovali na današnjem sastanku zadovoljni su ponuđenim rješenjima, a posebno odlukom o formiranju javnog preduzeća Sinac rijeka sa kojim bi problemi vodosnabdijevanja trebali biti regulisani.\nNaredni sastanak zakazan je 7. decembra kada će biti saslušani i prijedlozi faza za projekat.


U Crnoj Gori registrovana 51 politička partija - Kazaljka\nNaslovna/Novo/Balkan/U Crnoj Gori registrovana 51 politička partija\nU Crnoj Gori registrovana 51 politička partija\nU Crnoj Gori je za osnivanje političke partije potrebno sakupiti 200 potpisa građana.\nPODGORICA (AA) – U Crnoj Gori zvanično je registrovana 51 politička partija, po čemu je vodeća zemlja u regionu po broju političara i partija po glavi stanovnika. Prema ocjeni analitičara, u susret parlamentarnim izborima 2020. godine može se očekivati osnivanje novih stranaka.\nIz Ministarstva javne uprave, koje vodi Registar političkih stranaka u Crnoj Gori, kažu kako je posljednja politička partija koja je upisana u Registar – Biram Crnu Goru. Upisana je 10. augusta prošle godine što znači da tokom tekuće 2019. nije bilo novih partija na političkoj sceni.\nDvjesto potpisa za osnivanje partije –\nPolitički avanturizam –\nZa analitičara Sergeja Sekulovića, sloboda udruživanja, kao i sloboda političkog udruživanja spada u osnovna ljudska prava. Sekulović ističe da bi u tom kontekstu mogli reći da je takav podatak ohrabrujući.\n“Međutim, ovoliki broj partija u društvu koje broji nešto više od 600.000 stanovnika govori da se nerijetko radi kako o avanturizmu, tako i o pokušaju da se i zloupotrijebi sistem. Naravno, ad hoc partije mogu da posluže i kao dio šireg manipulativnog mehanizma”, kaže Sekulović.\n“Sa druge strane, kako sistem nije do kraja definisan, ostaje otvoreno polje za pojavom novih partija”, ističe Sekulović.\nPočinju Šantićevi dani poezije\nAuto-put Beograd - Sarajevo povezivanje celog regiona i ljudi\nMitropolit Amfilohije čestitao predsjedniku hrvatske Milanoviću\nMigranti zavoljeli Crnu Goru